
Alternative Lifestyle Federation Aruba 



Luchando pa Aruba tin mesun derecho pa cu sexo diverso 

Parlamentario mr. Desiree de Sousa Croes hunto 
cu Maikel Kelly ta partidpa den e Gay Pride 

Dia 1 awor na Amsterdam 



seguridad den nan relacion. 

Ta manera Aruba ta discrimina nan mesun 
hendenan y haci nan felicidad imposibel. 
Den e resolution e organisacionnan di Aruba, 
Bonaire y St. Maarten a pone puntonan di 
atencion tocante e matrimonio sexo diverso. 
Stichting ALFA sigur lo ta presente n’e boto 
di Reino Hulandes dia 1 di augustus proximo 
durante e Gay Pride Amsterdam p’asina acentua 
e colobaracion entre paisnan den Reino tocante 
e comunidad sexo diverso y nan derecho y trato 
igual. 

ALFAy Desiree Croes ta representa Aruba riba e 
boto, pero tambe den e discusion over pakico no 
taposibel e matrimonio di mesun sexo na Aruba. 
Mirando cu Aruba ta un pais hopi tolerante y 
moderno pakico y dicon esaki no ta posibel. 


STICHTING ALFA un organisacion cu ta 
traha p’e emanicipacion y participacion di 
comunidad cu sentimentonan homoesxual 
na Aruba. 

Mirando e desaroyonan na y rond nos pais 
Aruba tocante e matrimonio di mesun 
sexo, nos como Stichting 
ALFA, conhuntamente 
cu organisacion 
di Corsou y St 
Maarten a scirbi 
un resolution 
pa igualdad 
matrimonial 
den Caribe 
Hulandes, 
segun Maikel 
Kelly. 


Na Merca esaki a bira posibel y na Hulanda 
Tweede Kamer a papia over di pone presion 
pa Aruba tambe realisa matrimonio di mesun 
sexo.. 

Hopi di nos cuidadanonan di sexo diverso ta 
bay Bonaire pa casa. Ta mustra cu e comunidad 
sexo diverso tin hopi gana di casa. 

Na Bonaire, Aruba ta number un p’e 
matrimonio di mesun sexo. 


Pakico laga nos hendenan obliga 
gasta placa bay Bonaire pa casa, 
mientras pakico no realisa esaki 
na Aruba, Maikel Kelly di AT.F A 
ta cuestiona. 

Casa na Bonaire y bin registra 
na Aruba a demostra cu si 
parehanan di mesun sexo kier 
casa y forma nan hogar, famia y 

ROWALD M. WEVER A 
BIRA Dl 7 MORTO DEN 
TRAFICO NA ARUBA 




DIADOMINGO madruga a drenta 
informe di un accidente cu hende 
herida na Piedra Plat na altura di ex- 
Baby Store. 

Mesora a dirigi Polis como ambulance 
n’e sitio. Na yegada di e patruya policial 
a bin compronde cu ta trata di un auto a 
dal un peaton herid’e seriamente. 

E peaton aki a sali for di un bar y 
amigonan a compañe te na su pick-up, 
pero despues di un rato el a cruza tur 
zonza bay cruza e caminda net ora auto 
tabata bin. 

E chofer di e auto no por a haci nada 
mas ya cu el a haye cu e peaton su 
dilanti y a dal’e. 

Na yegada di e ambulance, e 
paramediconan a nota cu e no tabata 
duna señal di bida mas y pa 4’or y 5 di 
madruga dr. Mungra a constata morto. 
Esaki ta di 7 victima di accidente fatal 
p’e aña aki. 

Despues a bin resulta cu e victima t’e 
conocido Rowald Minguel Wever, naci 
na Aruba 21 di april 1960 (55 aña). 
Rowald Wever ta conoci, pa ta un di e 
doñonan di Zepp Wever Funeral Home. 
Na famianan di e fayecido ta bay nos 
mas sincero palabranan di condolencia. 

CURPA SIN 
BIDA HAÑÁ NA 
LANDFILL MALPAIS 


WILLEMSTAD - Diasabra 18 di juli 2015 alrededor 
di 9’or di mainta a drenta un informacion na Central di 
Polis cu na Landfill Malpais un homber a descubri un 
curpa sin bida di un persona. 

E unidad policial cu a bay n’e sitio a constatá cu en 
bérdad ta trata aki di un hende hómber kende no tabata 
duna señal di bida y cu e curpa no ta den un estado hopi 
avansá di descomposicion. 

Dókter di Polis alrededor di 10.15’or a constatá morto di 
e victima y riba instruccion di Fiscal di Ministerio Publico 
a confiscá e curpa sin bida pa mas investigacion. 

Te cu ayera e identidad di e vfctima no ta conoci ainda 
pa polis. 

Meta di publicacion di e foto aki ta, si por tin cualkier 
miembro di famia cu sa frecuenta den area na Landfill 
of ta reconoce e renchi dede etc.. tuma contacto mesora 
cu Polis na KPC na 917 pa yuda cu identificacion di e 
persona aki. 

Polis no a menciona den su relato si por papia di un 
crimen ainda. 


Avenida Milo J.Croes # 118 - A 
tel: 5883948, fax: 5883945, 

Dilanti Flora Market na Dakota, 
Florario: 8.30AM-5.30PM (nonstop) 
email: doorhandle @ setarnet.aw 

Rene Herde 

Sostenebilidad: Un meta crusial pa futuro 

To solomente esnon cu kier combio structurol po Arubo to sostene 


“SOSTENEBILIDAD: E palabra 
aki ta wordo usa tur caminda rond di 
mundo. E ta representa e concepto cu 
tur loke nos haci y tur desicion cu nos 
tuma, ta dura pa hopi tempo, cu e no 
ta afecta naturalesa, cu nos por carga 
y sostene loke nos dicidi y crea pa hopi 
aña. Awendia no ta aceptabel pa tuma 
desicionnan cu ta daña medioambiente 
sin cu tin un bon proteccion. 

Tampoco ta aceptabel pa tuma 
desicionnan cu ta sirbi un meta a corto 
plazo so, pero cu a largo plazo ta resulta 
malo. 

Ta pesey hende, organisacionnan y 
partidonan politico cu no tin plannan 
pa futuro of ta pensa a corto plazo so, no 
ta sostene e concepto di sostenebilidad. 
E temanan di energia y finansa publico 
cu a y ta wordo discuti hopi den politica y 
comunidad na Aruba, tabon ehempelnan 
di con ta maneha nos pais cu bista riba 
sostenebilidad a largo plazo,” Rene 
Herde di AVP ta bisa. 

ENERGIA 

AVP ta na fabor pa cambia e forma cu 
nos ta genera energia na Aruba. Enbez 
di uza productonan di petroleo, AVP kier 
uza energia di solo, biento, awa, etc. 

E motibo ta pasobra nan ta formanan di 
energia cu ta sostenibel a largo plazo. 
Nan no ta caba nunca. Nan no ta daña 
medio ambiente. Ademas e cambio 
pa energia alternativo of renovabel, 
lo nifica cu a largo plazo Aruba no ta 
depende di otro paisnan pa su energia 
y nos ta spaar mas cu 300 miyon florin 
tur aña. 

No ta straño cu oposicion ta contra di 
energia renovabel y sostenibel. Nan no 
ta pensa a largo plazo. 

ECONOMIA & FINANSA 

Finansas publico ta otro bon ehempel. 
Si tabata pa oposicion, Hulanda y CFT, 
na 2009/2010 Gobierno lo mester a 
tuma medida pisa pa saca nos pais di 
e abismo economico (-15% di GDP), 
social (desempleo +12%), decadencia 
y infrastructura antigua cu nos pais 
tabata aden. 

Si a haci esey e lo a strangula nos 
economia ainda mas y nos pais lo a 


keda pega den negativo. (Mira paisnan 
Europeo y mira nos hermana isla 
Corsow). 

E recuperasion economico di Aruba den 
apenas tres aña, e recuperasion di forsa 
di compra y e cambionan structural den 
infrastructura di nos pais cu nos a wak 
den e ultimo añanan, hamas lo a tuma 
luga. 

E meta di corto plazo di Hulanda, CFT 
y oposicion, tabata y ta pa percura pa 
e cifranan di finansa publico so ta na 
orden. Loke sosode cu e resto di pais no 
ta importa nan. 

AVP al contrario a scohe pa cambionan 
structural pa diferente motibo: e 
cambionan y inversionnan structural ta 
percura pa henter nos pais sali for di e 
dobel crisis. E ta duna forsa bek na tanto 
pueblo como comercio. 

E ta mehora e “producto Aruba” y 
prepara nos pais pa retonan den 
futuro. E cifranan di finansa publico ta 
importante. Pero esey no ta e unico cos 
cu ta conta. 

E calidad di bida, mas hende cu trabao, 
cuido di salud pagabel pa tur hende, 
entradanan mas sigur pa trahado y 
pensionado, mihor oportunidad pa habri 
negoshiyhaci ganashi, oportunidadnan 
nobo pa hobennan. 

Tur esaki ta mes importante pa nos 
pais. Un maneho cu ta dirigi riba tur 
esaki y no solamente riba cifranan 
bunita di finansa publico, ta un maneho 
sostenibel. 

SOSTENEBILIDAD POLITICO 

No ta straño cu oposicion politico na 
Aruba no ta kere den e concepto di 
sostenebilidad. Nan metanan ta limita y 
di corto plazo. Nan ta kere den balansa 
presupuesto y finansa publico a corto 
plazo so. 

“Pa AVP e bienestar di henter pueblo 
ta bin na prome lugar.Un mihor 
economia, mihor infrastructura cu ta 
crea oportunidadnan economico y social 
nobo. 

Esey ta crea e base pa balansa finansa 
publico tambe a plazo medio y sigura 
un pais sostenibel a largo plazo,” Rene 
Herde ta termina bisando. 

Marlon Sneek (AVP) na Xiomara Ruiz Maduro (MEP) 

Bo kier sa algo di 'El Pollo', 
bo ffit cv puntra 'El Gallo' Glenbert Croes 




PARLAMENTARIO Marlon Sneek ta kere 
cu Xiomara Ruiz Maduro di fraccion di MEP, ta 
totalmente perdi den su agonia politico, ya cu 
segun e politico aki, e no ta hayando cobertura 
y ningun hende ta pasa su noticianan. 

Fuera di esaki Marlon Sneek a mustra cu 
Xiomara Ruiz Maduro ta completamente 
bruha y den su agonia ta contradeci su mes 
formalmente, ya c’un rato e miembro di MEP 
ta bisa cu Gobierno no ta haciendo nada pa 
reapertura di refineria Valero, pero un rato 
despues e mes ta bisa cu Gobierno lo tin un 
deal c’uncompaniapahabriValero. 


“E cos di mas chistoso di Xiomara di MEP ta 
cu ora e ta papia cu supuestamente Gobierno 
lo tin un deal cu ‘El Pollo,’ un compania pa 
habri Valero, pero realidad di esaki ta cu e 
unico politico cu ta sacando potret cu bandera 
Venezolano y di PDVSA, ta ‘El Gallo’ Glenbert 
Croes. Kico tin aya na Venezuela mi no sa. 
Xiomara mester check cu ‘El Gallo’ Glenbert 
Croes cu practicamente ta biba na Venezuela”, 
segun Marlon SneeknaXiomara Ruiz Maduro. 


“Nos por a tuma nota tambe riba internet di 
un publicacion na Venezuela di un entrevista 
haci cu Glenbert Croes kende a bisa: “Aruba 
se solidarisa con Venezuela en disputa 
por el Esequibo,” un disputa cu Gobierno 
di Venezuela tin cu 
Guyana y Glenbert 
Croes ta bay 
Venezuela y 
ta duna un 
declaracion 
den nomber 
d i p a i s 
Aruba. 

Entre otro ta 
menciona cu 
Glenbert ta 
yiu di El 


Libertador y ta bon pa Xiomara sa cu si tin un 
hende cu tin link cu Venezuela y cu El Pollo, 
ta su colega ‘E1 Gallo’ Glenbert Croes. 
Xiomara mester bay busca e problema aki 
cerca su colega di partido of ta un guera a 
cuminsa caba den seno di MEP, pa mira con ta 
corta hala di Glenbert Croes y nan ta cuminsa 
traha storianan di El Pollo y El Gallo pa entre 
nan, nan mes caba cu otro”. 

Marlon Sneek a sigui bisa cu nan por a mira 
tres siman pasa tambe un potret cu tabatin di 
Glenbert Croes cu Roy Dasa, un Parlamentario 
cu practicamente no ta den funcion mas ya 
cu nan a dicidi na Venezuela cu nan no ta 
bay tin eleccion mas pa Parlamentarionan cu 
ta representa e pais den Parlatino, pero di e 
asamblea mes Parlamentarionan lo wordo 
asigna den futuro pa bay Parlatino mescos cu 
aki na Aruba. 

Pero aki un biaha mas por tuma nota 
miembronan di fraccion di MEP ta djis saca 
potret pa bisa cu nan ta bezig c’un partner 
strategico , gewoon un farce, un creamento 
di expectativa falso pa purba di crea emocion 
den e pais, cerca pueblo sin cu nan ta honesto 
cu nan. 

“Den un reunion cu mi a participa na Mexico 
dos siman pasa, mi por a combersa cu e 
delegacion di Santo Domingo cu a informa mi 
persona cu PDVSA a cuminsa bende e refineria 
n’e isla ey. 

Na 2010 PDVSA a cumpra e refineria aki na 
Santo Domingo y awe PDVSA ta den proceso 
di bende e refineria aki anto ta bon p’esnan 
di MEP bin splica cu cua placa nan ta bin 
cumpra e refineria aki na Aruba”. 


Tambe ta bon pa mustra cu Venezuela 
a cuminsa den Caribe cu e asina yama 
PetroCaribe caminda e paisnan den Caribe aki 
tabata haya petroleo na un prijs preferencial. 
Santo Domingo, Trinidad & Tobago y otronan, 
y awe PDVSA a yega Santo Domingo y bisa 
cu nan cu loke nan debe nan por paga mitar 
di dje y lubida e resto, ya cu Venezuela tin 
mester di placa, mester di dolar y awor kier 
haya loke nan por haya pa cubri nan situacion 
financiero. 

Un compania cu tin un refineria na Santo 
Domingo y cu ta den proceso pa bende esaki, 
nos por mira El Gallo Glenbert Croes di MEP 
sacando foto cu e bandera di Venezuela y di 
PDVSA y a bisa cu el a combersa cu un of otro 
hefe, un of otro director, pero ningun caminda 
por mira Glenbert riba un foto cu e hendenan 
aki den combersacion. 

“Nos ta kere cu a bira e momento pa nos 
bira serio cu pueblo, pa nos ta honesto cu 
pueblo y stop di hunga wega, ya cu Gobierno 
ta moviendo, Gobierno a bin y papia cu e 
comision y a informa cu e tin un compania na 
Merca interesa cu cual e ta den deliberacion 
cune cu ta mustra serio y e reunionnan aki 
ta tumando lugar den tur seriedad posibel, 
pero otronan tin cu stop di troce e berdad,” 
Parlamentario Marlon Sneek a duna di 
c o n o c e den e recientemente conferencia 

di prensa di AVP. 

Minister di Turismo Otmar Oduber 

Den boca di Dangui Oduber nunca 
lurismo di Aruba por progresa 


EN realidad loke Minister 
di Turismo Otmar Oduber 
ta pensa di Parlamentario 
Dangui Oduber, ta cu ta 
aki ta trata di un politico cu 
mester sinti lastima pa su 
persona y di otro banda ta 
spera cu nunca e politico aki 
ocupa y haya su mes envolvi 
cu turismo di nos pais. 
Esaki Minister Oduber ta 
mustra riba otro expresion 
di Dangui Oduber riba 
turismo crucero, ya cu 
manera ta custumber pa 
algun aña caba, e miembro 
aki di fraccion di MEP den 
Parlamento, ta mensahero 
di desaster, guia pa 
negativismo y un politico 
cu ta anhelando pa turismo 
di Aruba bay malo. 

“Mi ta kere cu nos tin cu 
sigui decepciona Dangui 
Oduber y henter fraccion 
di MEP, ya cu tur loke ta 
pasando cu turismo di nos 
pais, ta un esfuerso grandi 


di no solamente maneho 
di Gobierno di AVP, pero 
di tur instancia envolvi, 
trahadonan den e sector 
turistico, kendenan ta gana 
nan pan di cada dia cu esaki. 
Ta tur e hendenan aki 
ta traha duro tur dia pa 
duna e industria turistico 
e desaroyo positivo cu el a 
conoce den ultimo seis aña, 
caminda a logra di lanta 
e sector turistico, for di e 
debacle cu el a sufri bou 
di gobernacion di tata di 
Dangui Oduber. 

Ora cu nos a scucha Dangui 
papia den forma negativo 
riba turismo crucero, dos 
cos a bin na nos mente, esta 
cu aki ta un mucha politico 
cu no tin nocion di loke e 
ta papia y no ta compronde 
nada di turismo crucero 
mundial. 

Na di dos luga, y aki ta bon 
pa pueblo ripara y tuma 
bon nota di e mentalidad 


di Dangui y henter fraccion 
di MEP, ta e hecho cu su 
declaracion negativo riba 
turismo crucero a bin 
den menos di 24 ora cu e 
traspaso di Radisson Hotel 
pa Hilton Caribbean Hotel 
& Casino a tuma luga, cu ta 
algo grandi sin duda cu a 
serlogra. 

Ni un palabra di pabien, 
ni un palabra di alegria pa 
trahadonan di e hotel aki, 
a sali for di boca di Dangui 
Oduber of di cualkier otro 
miembro di fraccion di 
MEP, kendenan apenas luna 
pasa, a bay tur caminda pa 
cuestiona e posibel compra 
di Radisson Hotel dor di 
RIU pa esaki bira un hotel 
all inclusive. 

Tanto Dangui como su lider 
Evelyn Wever Croes y e 
otronan, abiertamente a 
haci declaracionnan contra 
di esaki, a critica maneho di 
mi persona como Minister 



Aruba 

di Turismo, a lansa cantidad 
di gritonan politico pero 
diripiente nan a bira mudo, 
nan no tin argumento mas, 
nan no sa kico pa bisa y tur 
a keda keto. 

Ta pa tal motibo Dangui a 
mira otro atake negativo 
riba turismo di su pais bay 
perdi, ya cu simplemente 
e no por compronde con 
por tin un Gobierno y un 
Minister, cu ta traha pa 
duna Aruba cosnan positivo, 
cosnan grandi cu Gobierno 
di su tata no por a duna den 
ocho aña di gobernacion. 
Ocho aña caminda KLM 
a reduci formalmente su 
vuelonan pa Aruba, cu 
companianan di crucero 
a reduci den forma 
inexplicabel nan bishita 
na nos isla y asina por 
menciona cantidad di otro 
asunto mas cu Gobierno di 
tata di Dangui nunca por a 


logra. 

Kisas esaki ta e problema 
di Dangui, ya cu mientras 
cu semper el a cana den 
sombra di su tata den e 
arena politico, ta dificil 
pa su persona y fraccion 
di MEP compronde cu tin 
cosnan bon cu por pasa cu 
nos pais, contal cu tin vision 
y determinacion pa logra 
metanan grandi pa nos pais. 
Tur instancia tanto na 
Aruba y tambe den mundo 
ta confirma e desaroyo di 
turismo di Aruba den Caribe 
y ta reconoce esaki, ta 
solamente Dangui Oduber 
y fraccion di MEP ta contra 
di progreso di turismo pa 
nos pais, ya cu e mente 
politico di e partido geel, ta 
un mente politico dirigi riba 
famia y amigonan y no riba 
progreso di nos pueblo y di 
e pais,” Minister di Turismo 
Otmar Oduber a declara. 



DeMinister van Onderwijsen Gezinsbeleid en Volwassen Educatieis 
voornemens in het openbaar aan te besteden het door deFondo 
Desaroyo Aruba tefinancieren project: 

"RenovatieArco Iris Kleuterschool teOranjestad". 

Volgens bestek: DOW nr. 25, dj. 2014. 

Korte omschrijving van het werk: 

1. Slopen van de asbestgolfplaten en aanbrengen van een nieuw dak; 

2. Renovatie van de toiletgroepen; 

3. Renovatie van de bestaande klaslokalen en kantoren; 

4. Nieuwe verharding en renovatie omheining. 

Uitvoeringstermijn: 140 werkbare dagen na datum van aanvang. 

Het bestek is vanaf 20 iuli 2015 verkrijgbaar bij DOW tegen betaling van 

Afl.35aoa 

De betaling te voldoen bij de kassier van de Dienst Openbare Werken 
(DOW). 

De openbare bescheiden liggen ter inzage vanaf 20 iuli 2015 te DOW bij 
het Secretariaat van de Directie. 

Inlichtingen worden verstrekt op 24 iuli 2015 om 10.00 vm. te DOW. 

De Nota van Inlichtingen wordt vastgesteld op 30 juli 2015 en is vanaf die 
dag verkrijgbaar bij het Secretariaat. 

De openbare aanbesteding vindt plaats op 21 auaustus 2015 om 11.00 vm. 
op het kantoor van de Directeur Dienst Openbare Werken. 

De UAR 1986 is op deze aanbesteding van toepassing. 

De directievoering is in handen van de Dienst Openbare Werken. 

De gestandsdoeningstermijn is 90 dagen. 

De inschrijver moet bij zijn inschrijving de volgende vereisten overleggen: 

1. Bewijs van inschrijving in het register 
van de Kamer van Koophandel; 

2. Bereidheidverklaring van een lokale bank tot het 
instellen van een bankgarantie; 

3. De staat van eenheidsprijzen voor verrekening van 
meer- en minderwerken; 

4. Overige vereisten zijn opgenomen in het bestek. 

I nschrijving dient te geschieden op het bij het bestek gevoegde en 
gewaarmerkte inschrijvingsformulier. 

SAFETY DOESNT HAPPEN BYACCIDENT 




Rene Kan di Aruba Growth Fund: 

Nos ta orguyoso cu Aruba Caribbean 
Hotel ta bek den man Arubiano 

Un era nobo a cuminsa 


DIA 15 di juli 2015 tabata “un 
dia increibel”, “un cuminsamento 
bunita”, asina Rene Kan di Aruba 
Growth Fund a expresa despues 
di e anuncio oficial y di prome 
encuentro general di e gerencia y 
empleadonan cu representantenan 
di Aruba Growth Fund y Hilton 
den e ballroom di e hotel. 

A baha e nomber Radisson for di e 
edificio y tur cos ta “on schedule” 
pa cuminsa e “rebranding” 
completo di e hotel pa bira Hilton 
Aruba Caribbean Resort & Casino. 

Rene Kan ta e partner di Aruba 
Growth Fund cu tabata encarga 
cu e negociacion y compra di “La 
Grande Dame” pa comberti’e den 
un Hilton. 

El a expresa cu ta kisas un 
coincidencia, pero sigur uno hopi 
remarcabel y bunita cu hustamente 
e hotel ta pasa bek den man di un 
fondo netamente Arubiano den e 
luna di juli, como cu tabata dia 18 
di juli 1959, esta 56 aña pasa, cu 
e hotel aki a habri su portanan pa 
su prome huespednan. 

Pa Aruba completo e ta un dia 
bunita, “mi ta kere cu nos mester 
ta orguyoso,” el a bisa, subrayando 
cu Aruba Caribbean Hotel ta 
pertenece bek na e pueblo di 
Aruba, cu inversion for di e 
fondonan di pensioen mas grandi 
di Aruba. 

Esaki ta nifica cu tur contribuyente 
na e fondonan di pensioen di 
APFA, Pension Fund Tourism 
Sector Aruba, di e fondonan di 
pensioen di empleadonan di NV 



Elmar, WEB Aruba N.V., Aruba 
Ports Authority N.V. y Caribbean 
Mercantile Bank N.V. ta un doño 
chikito di Aruba Caribbean, asina, 
Rene Kan a remarca. 

Na tur, nan ta alcansa mas di 10 mil 
contribuyente, cu mensualmente 
ta spaar pa nan pensioen, di cual 
e fondonan di pensioen ta inverti 
pa rende nan cen mas cu por. 

El a agrega cu e ta spera cu ora 
tur esunnan cu ta participa na 
e fondonan di pensioen aki ta 
prepara pa celebra ocasionnan 
importante y dianan special 
manera un aniversario, Dia di 
Mama, Dia di Tata, etc. cu “boso 
lo celebra esaki den boso hotel”. 

Rene Kan a splica cu mescos cu 
e tin recuerdonan bon di e hotel 


cu el a cuminsa bishita 50 aña 
pasa cu su wela, mas hende local, 
trahadornan, pioneronan den 
turismo y sigur un cantidad grandi 
di bishitante fiel pa dos y hasta tres 
of cuater generacion, tin bunita 
recuerdo di e hotel aki y nan 
curason ta cu Aruba Caribbean. 

E hotel ta construi desde aña 
1959 y tabata e prome hotel “Full 
Service Luxury Resort” situa riba 
Palm, Beach cu 355 camber parti 
den tres edificio. 

E servicionan di e hotel ta varia di 
un SPA, Fitness Center, ballroom 
espacioso, casino, 5 restaurant y 
bar, dos swimming pool, Business 
Center y un beach masha grandi 
su dilanti. 

Nan tin mas o menos 450 
empleado den servicio directo 


mas 75 empleado trahando eyden 
via otro companianan. 

Lo tin cambionan grandi den e 
“rebranding” di e hotel den su 
transicion di un Radisson pa 
un Hilton. Lo tin renobacion 
di e cambernan, e lobby y e 
restaurantnan y mayoria di e 
trabao aki lo tuma luga na aña 
2016. 

Den algun tempo tambe lo cuminsa 
cu expansion di e hotel pa asina 
hisa e rendimento pa e casino, e 
restaurantnan y e tiendanan. 

Como e prome highrise hotel di 
Aruba, Caribbean Hotel tin hopi 
tereno y apenas 355 camber. E 
hotel ta reparti den diferente 
edificio y esaki ta haci cu e mester 
hopi mas empleado pa por brind 

a e miho servicio pa tur edificio. 
Esaki ta hiba un costo mas 
halto y p’esey e expansion den 
futuro ta necesario pa e casino, 
restaurantnan y retail funciona 
miho, Rene Kan a splica. 

ARUBA GROWTH FUND 

E representante di Aruba Growth 
Fund a bisa cu Radisson no ta 
un cadena cu ta conoci pa e tipo 
di hotel cu e tabatin na Aruba, 
consecuentemente e tipo di cliente 
cu ta fiel na Radisson no ta echt 
e tipo di cliente di un Aruba 
Caribbean. Cu e “rebranding” 
pa Hilton esaki ta bay cambia 
y lo mantene sigur tambe e 
huespednan fiel cu aña tras aña ni 
cua “flag” e hotel tabatin, ta sigui 
bolbe pa keda na Aruba Caribbean, 
un nomber cu ta “bende su mes” y 
pa cual e conexion cu e nomber 
Hilton sigur lo yuda hopi. 

E cadena global Hilton Resorts & 
Hotels ta funda desde aña 1919 
pa Conrad Hilton y tin 540 hotel 
y resort den 78 pais den seis 
diferente continente. 

Hilton, cu ta doño di e prestigioso 
Waldorf Astoria y otro “brands” 
manera Conrad, Canopy y Curio 
Collection, pero tambe Double 
Tree, Embassy Suites y Hampton 
Inn ta e cadena di hotel cu ta 
presente den mas pais cu cualkier 
otro cadena den e categoria di 
“full-service hotel brand”. 

Finalisando Rene Kan a bisa cu 
Aruba Growth Fund a sinta cu 
sindicato FTA y e empleadonan 


y, aunke no a duna publicidad pa 
via di negociacionnan, nan tabatin 
contacto caba cu e sindicato for di 
prome cu e benta a tuma luga. 

El a expresa, “Arubiano nos ta” 
y como Arubiano AGF sa kico 
ta pasando na Aruba y tabata 
papia cu FTA pa nan papia cu nan 
empleadonan pa duna “updates” 
di e situacion unda cu tabata 
necesario, specialmente ora cu 
tabatin rumornan no corecto 
circulando. 

Na aña 2011, e Arubianonan 
Rene Kan y Milton Berlinski, 
hunto cu Justus Martens, un 
partner di negoshi di Rene Kan 
pa mas di 26 aña caba, a forma 
Aruba Growth Fund cu e obhetivo 
pa inverti fondonan Arubano, 
o sea e “florin Arubano”, den 
compania y proyectonan na Aruba. 
Aruba Growth Fund ta forma pa 
fondonan di pensioen di APFA, 
Pension Fund Tourism Sector 
Aruba, di e fondonan di pensioen 
di empleadonan di NVElmar, WEB 
Aruba N.V., Aruba Ports Authority 
N.V. y Caribbean Mercantile 
Bank N.V. Na tur, nan ta alcansa 
mas di 10 mil contribuyente, cu 
mensualmente ta spaar pa nan 
pensioen, di cual e 
fondonan di pensioen 
ta inverti pa rende 
nan cen mas cu por. 


<8) 

Hilton 



Aruba Growth Fund 
ta honra di por 
aporta na esaki, cu 
conocemento di su 
tres directornan riba 
tereno financiero, 
bancario y di maneho. 

Aruba Growth Fund 
ta un grupo Arubiano 
cu experiencia 
internacional pa 
mas di 25 aña, cu 
tin como socio un 
partner financiero 
internacional hopi 
grandi y solido. Aruba 
mester ta orguyoso cu 
awe nan por cumpra 
un propiedad asina 
bunita, Rene Kan a 
conclui bisando. 





FERTEC N.V. 


m m 

^ AIRCONDITIOISI & REFRIGERATIOIM 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 



Seriously efficient air conditioning 

A smart solution for your 
busines or home 


5 ton unit, 5.3 amps 

24 hours a day, 7 days a week 
is about 230,- AWG monthly 


SEER up to 25.00 

SunScurce* 

Home Energy System 

New generation of 
inverter minisplit 


The Only Inverter Central 
Unit with 

Solar Panel Connection 



itmtJJO 


leññdxQ 



Scotsman 

for Syite/ns 

OOOO 

prooiGy 


... iimiiiSiiR 

Shell 

HELlX 

lO Kendall 


MOTOR OIL 






MOTOR OILS 


MORGENSTER # 12 - B TEL: 583 1001 


OFFICE SPACE 
FORRENT200 M2 
AT MORGENSTER12-B 
CALL: 5831001 


SYNTHETIC BLI 
ONLYAWGL 


DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Oragon speáávs, 



Sanreuignoteeage 


Samsung s3 mim 
afl. 315.00 


AJso: Samsung S5 . s5 mini, Samsung S4, Samsung 4 mini, S3 mini etc. 
Accessories for all Samsung and Iphone rnodels 


Toshiba Laptop 15.6" 4Gb 320Gb Harddisk. Afl. 900.00 
Hp Ink catridges, Universal laptop adapters etc.. 
iTunes gift cards $ 10.00. $ 15.00 and $25.00, 
Google play cards and Playstation Network cards. 


Sales, repair and accessories for all Samsung models and other cellulars. 
Unlock, rebad, reset. upgrade, replace lcd, keypad, speaker etc. 



Bouhque Keyla 


Tel: 5821164 
Cel: 5931189 
Fax: 5880109 
www. bout ique keyl a . coin 




Nos tin hopi paña nobo y bunita 
di size S te cu size 26 
Pasa wak pa bo mes!! 

O li “iiké'usOP 

facebook 


Rene Herde' 

Fraccion di AVP ta desaproba 
metemento di Parlamentario di 
MEP den asuntonan di otro pais 

Pasobra e por tin consecuencia grandi pa Aruba 

FRACCION di AVP a tuma nota di e expresionnan haci na Venezuela dor di e 
miembro di Parlamento di Aruba, sr. Glenbert Croes tocante di e conflicto teritorial 
entre Republica Bolivariana di Venezuela y Republica Cooperativo di Guyana. 
For di medionan di comunicacion Venezolano por conclui cu sr. Glenbert Croes 
lo a bisa di ta papia den nomber di Gobierno di Aruba. 

E expresionnan ademas a wordo interpreta comosifuera e pais Aruba ta envolucra 
su mes den e conflicto entre e dos paisnan. Esakinan ta dos punto cu fraccion di 
AVP mester desaproba, segun drs. Rene (Baba) Herde. 

NO METE DEN ASUNTO DI OTRO 

Fraccion di AVP a y semper lo mantene e posicion di no mete den asuntonan 
interno di otro pais. Cu su expresionnan sr. Glenbert Croes a mete den asunto di 
otro paisnan. Aruba no sa mete den asuntonan di otro paisnan. 

Aruba no kier pa otro mete den nos asunto tampoco. Aruba a y semper lo mantene 
bon relacion cu tur pais, basa riba respet mutuo y di acuerdo cu ley internacional. 
Sigur cu nos paisnan bisiña. 

REINO HULANDES 

Gobierno di Reino Hulandes t’esun responsabel p’e maneho y fihamento di 
posicion riba tur asunto di caracter internacional. 

Reino Hulandes tin un posicion neutral den e conflicto entre e dos paisnan aki. 
Fraccion di AVP ta subscribi e posicion neutral aki, segun Herde. 

LIBERTAD DI EXPRESION 

Tur hende, tambe tur miembro di Parlamento tin libertad di expresion. Di 
miembronan di Parlamento sinembargo ta spera cu nan ta compronde cu ora 
nan papia como miembro di Parlamento, e expresionnan ta haya un peso hopi 
mas grandi. 

Sr. Glenbert Croes, cu tur su experiencia mester sa cu su expresionnan lo por 
wordo malinterpreta cu consecuencianan indesea pa Aruba. 

Ademas sr. Glenbert Croes y ningun miembro di Parlamento tin e autoridad pa 
papia den nomber di Gobierno di Aruba. 

Den asuntonan internacional ningun miembro di Parlamento tin e autoridad 
pa papia den nomber di Reino tampoco, amenos cu e haya e autorisacion aki 
explicitamente for di Ministerio di Asunto Exterior di Hulanda. Sr. Glenbert Croes 
no a haya e autorisacion aki. 

Conclusion: Glenbert Croes no por papia den nomber di Aruba ni di Reino 
Hulandes. 

Sr. Glenbert Croes por papia pa su mes como persona y como politico pa su 
partido MEP. 

Hasta e ora ey lo ta responsabel y corecto p’e tene cuenta cu consecuencianan di 
su expresionnan pa henter Aruba. 

E metemento den asuntonan interno di otro paisnan, tampoco ta aceptabel. 
Fraccion di AVP ta desaproba e expresionnan haci dor di sr. Glenbert Croes p’e 
motibonan aki. Fraccion di AVP ta expresa respet p’e dos paisnan Venezuela y 
Guyana y ta desea p’e disputa entre nan wordo soluciona den un forma pasivo 
via dialogo directo of via di instancianan internacional (Nacionnan Uni/Corte di 
Husticia Internacional) cu a wordo crea pa asuntonan asina. 

Bishita di Minister Dowers 
na prizon ## De Schie ## 



CONTINUANDO cu e 

bishitanan realisa na januari, 
unda a bishita diferente 
facilidad coreccional di tanto 
hubentud como esnan adulto, 
diabierna ultimo a toca 
turno na e prizon “De Schie” 
na Rotterdam. Esaki ta un 
prizon unda tin no solamente 
detenido regular, sino tambe 
prizoneronan peligroso cu 
ta un riesgo halto pa hui di 
prizon. 

Tambe e facilidad aki ta 
wordo usa pa encarcela esnan 
cu wordo condena pa actonan 
terorista. 

Un otro facilidad cu ta atende 
cu e tipo di personanan aki 
na Hulanda, ta e prizon “De 
Vught”. 

Importante di e continuacion 
di e bishitanan aki ta, pa haya 
un miho bista con Hulanda ta 
duna contenido na e proceso 
di detencion y rehabilitacion. 
Esaki mirando cu nos ta wordo 
midi conforme normanan 
utilisa na Hulanda y Europa, 
teniendo cuenta cu nos 
condicionnan ta diferente. 

Si kier yega na cumpli 
na normanan di CPT, ta 
importante pa adapta e 
normanan implementa na 
Hulanda. 

Minister Dowers a bishita tur 
e diferente departamentonan 
y a sigui cu combersacion cu 
esnan encarga cu maneho di 
e institucionnan aki. 

A intercambia di idea riba e 
pensamentonan cu tin pa crea 
facilidadnan nobo na Aruba. 
Tambe e mandatario di 
Husticia a hiba combersacion 
riba e cooperacion cu tin 
entre Gobierno di Aruba y 
Hulanda riba e diferente 
facilidadnan unda nan ta 
ofrece sosten. 

Hulanda ta satisfecho cu e 
cooperacion cu tin te cu awor. 
Den e dianan venidero lo sigui 
cu e combersacionnan cu e 
diferente departamentonan 
di husticia y cu e secretario 
di estado encarga cu prizon 
na Hulanda. 

WE ARE LOOKING FOR 


Due to our continued growth and success we are looking for the following 

candidate tojoin ourteam. 


Sales Associate (M/F) 


Key Qualifications 

Strong interest in technology, particularly Apple products, and agillty at learning new products 
and features. 

Ability to deliver great customer experiences in any environment and to be invigorated by con- 
stant personal interaction. 

Strong communication skills that let you converse as freely and comfortably with small groups 
as with individual customers. 

Description 

As a Specialist, you're highly skilled at uncovering customers'needs, then following through 
with enlightening solutions. Not only are you the first person customers meet when they enter 
the store, but you're also the person who guides them — advising, selling, and even setting up 
their new products. You perform other roles within the store too, whether it's maintaining visual 
merchandising or assisting team members. Always curious, you stay on top of news about prod- 
ucts and initiatives, ready to apply your learning in customer interactions. Your success is meas- 
ured by team and individual productivity as well as overall store performance. You're proud to 
represent Apple, and you get great satisfaction from helping customers develop lifelong rela- 
tionships with Apple. 

Additional Requirements 

You're passionate about Apple and eager to share that passion with others. 

You're willing to learn and embrace the guidelines behind Apple's unique style of service. 

You have strong people skills-you're approachable, a good listener, and empathetic. 

Youll need to be flexible with your schedule. Your work hours will be based on business needs. 
Must have minimum MAVO diploma. 

Must have own transportation. 


if you think that this job is foryou please send us an email at: 
hr@istorearuba.com with a copy of your cv. 


iStore 

A R U B A 


TIPO Dl CAMBIO OFICIAL 

\felkbpaI7-20Jiii 2005 


Placa Extranhero 

Bank Papieren 

Wisselen, Cheque 

Benta 



ReisCheque en 

na 



Over Boekingen 

Publico 

USDdlar 

1.77 

178 

180 

CANDollar 

1.35 

137 

1.39 

Engelse Pond Steling 

2.71 

276 

2.82 

ZflteeseFrankperCHF. IDO 

185.74 

18646 187.26 

NedArt Gdden perANG. 100 

9800 

100.00 tiljetten 10Q20 



chq./oaboeking 100.00 

J apanseyen perj PY. 10.000 

142.35 

143.65 

145.09 

EuoperXEU. 100 

192.18 

193.94 

195.89 



Provision di Devisa 1.3% 
Segun articulo 12 di Afkondigingsblad 
diAruba 1991 nr.GT 32. 

Banco Central di Aruba ta defini 
etipodi cambio oficial pae 
cambionan di placa extranhero. 

BANCO Dl CARIBE 


r - 1 

visit our website 

I * 

_ J 


www.AWEMainta.com 


STA CU DOS 
REUNION E SIMAN 
AKI Dl CARACTER 
Dl URGENCIA 

E siman aki, directiva di “Sindicato di Trahadornan 
di Aruba” (STA) tin dos reunion convoca cu caracter 
di urgencia. E prome ta mañan pa tur e miembronan 
di La Cabana Beach & Racquet Club. 

Manera menciona, esaki ta mañan diamars dia 21 
na Centro di Bario Tanki Leendert for di 7.30 pa 
8.30 di anochi. 

Algun di e topiconan di reunion ta e.o.: Reparticion 
invitacion oficial pa referendum, sigui despues pa 
Palabra Liber y Clausura. 

E di dos reunion urgente di e siman aki ta p’e 
empleadonan di Aruba Ports Authority. Esaki lo 
tuma lugar diahuebs awor den Loods 7 for di 4 pa 
6 or di atardi. 

E puntonan di agenda ta e.o. Ultimo desaroyonan: 
Cambionan aproba pa Departamento di Labor pa 
cu e orarionan di trabao. 

Trahamemento di overtime: Palabra Liber y 
Clausura. 


Homber ta cana cu sker 
y sambechi den tas 

DURANTE patruya diasabra 04,00 Polis ta mira un 
homber cu ta comporta su mes sospechoso bayendo 
pazuid di Sunny Supermarket. Polis para e homber, 
kende a resulta di ta un tal G. y a puntre pa nan mira 
den su tas, locual cu el a bay di acuerdo. 

Den e tas Polis a mira dos sker, un vijl y un sambechi. E 
articulonan a keda confisca y Polis manda G. cas. 


ladron ta drenta dor di dos 
piso den Botica Oduber 


CENTRAL a manda Polis diasabra mainta pa 09.00, 
na Botica Oduber den Caya Betico Croes pa un kiebro. 
Eynan e denunciante W. ta bisa cu desconocirnan a 
drenta dor di e bentana na di dos piso. Nan a reboltea 
den e oficina y a bay cu 600 florin. Polis a tuma e keho. 

Segun lain Klugman 

Aruba tambe por cuminsa cu iniciativa 
tecnologico manera Communitech 



PROME Minister di Aruba, invita 
como orador na Toronto Global 
Forum, a reuni cu representante 
di varios universidad, instituto y 
companianan Canades, cu sosten 
di embahador di Reino staciona na 
Canada, sr. van Leeuwen. 

Un reunion particular cu Prome 
Minister Eman a sostene, tabata 
cu Communitech, un compania 
cu ta sostene y yuda ‘Start-ups’ 
desayroya. 

Communitech ta situa den e 
conocido Waterloo Region, conoci 
como CTT (Canada’s Technology 
Triangle) comparabel cu Solicon 
Valley di California. 

E region ta cede di companianan 
di taya internacional, entre 
otro Microsoft, MapleSoft, RIM 
(Research in Motion) y Sandvine 
(Networking). 

Communitech ta un parti intergral 
di e comunidad technologico aki 
y tin un directiva consistiendo 
di lidernan dedica na desaroyo 
di e comunidad tecnologico di 
Waterloo Region. 


Un di e lidernan aki ta Iain Klugman 
kende a expresa cu “tabata algo 
grandi pa topa cu Prome Minister 
Mike Eman y ricibi su delegacion 
aki na Ontario, Canada.“ 

Durante e encuentro, e CEO di 
Communitech a haya chens pa 
presenta e mandatario di Aruba 
algun di e programa y iniciativanan 
cu tin den Waterloo Region, 
enfocando riba con pa yuda e 
hobennan bira entrepreneurs y 
cuminsa cu nan negoshi y pone 
esaki bira exitoso. 

Loke nan tin hopi experiencia den 
dje ta pa guia e hobennan den 
mundo di negoshi y con ta scoge 
sectornan cu ta bira importante pa 
un economia. 

E mes a expresa interes pa “follow 
up” riba proyectonan cu Aruba ya 
cu “e hendenan ta traha pa haci un 
diferencia”. 

E tipo di sector tecnologico aki 
ta algo cu por wordo realisa na 
Aruba tambe, segun e CEO di 
Communitech. E hendenan 
por start un negoshi na cualkier 


parti di mundo, basta cu nan companianan den nan pais. Y a 
tin talento y desaroya solucion sigura cu semper e hendenan kier 
pa un problema particular. Nan bolbe nan cas bek, solamente nan 
mester busca solucionnan pa mester haya e chens di por bolbe. 
problemanan importante den Communitech ta gusta traha cu 
comunidad y desaroya esaki den hendenan cu ta brinda un win- 
un negoshi, segun Klugman. win situation y esey ta e filosofia 

Klugman tambe a scucha e tambe cu el a constata den e 
pensamento di Prome Minister Prome Minister di Aruba. 

Mike Eman riba temanan di 
sostenebilidad y e meta cu a 
pone pa Aruba logra pa 2020, 
esta pa ta completamente 
independiente di fossil fuel 
den produccion di energia. 

“Mi tin respet pa su trabou 
pa sigura un economia 
sostenibel y tambe di e 
comunidad.” 

Sector technologico, 

Klugman a bisa, ta ofrece 
oportunidadnan grandi 
pa nos yiunan. Mas chens 
nos duna nos yiunan pa 
biaha y siña, pero tambe duna 
nan e chens pa bolbe nan 
pais cuminsando 

Servicio pa 
Comunidad 


AWE 

intd 


CuO3 


Emergencia 


Brandweer: 911 

Polis: 100 

Polis Oranjestad: 102 

Polis San Nicolas: 104 

Polis Santa Cruz: 105 

PolisShaba: 107 

Polis TipLine: 11141 

AmbulanceSan Nicolas: 584-5050 

AmbulanceSasaki: 582-5573 

AmbulanceWayaca: 582-1234 

Hospital: 527-4000 

Centro Medico San Nicolas: 524-8833 
SVB (AO-Ziekmelding): 527-2782 


Botica na warda 


Pabou di Brug: Central N.v. 
Pariba di Brug: San Nicolas N.V 


Dokter na warda 


Pabou di Brug: 

Pariba di Brug: Tromp 


Servicionan 


ELMAR Storingdienst: 

523-7147 

SETAR Storingdienst: 

117 

Digicel: 

145 

WEB Storingdienst: 

525-4600 

Reina Beatrix Int'l Airport: 

524-2424 

Serlimar: 

584-5080 

Arugas: 

585-1198 

Guarda Costa: 

913 

Funeraria 

AD Patres: 

5842299 

Aurora: 

5886699 

The Olive Tree: 

5820000 

Fundacion 

Rode Kruis Aruba 

582-2219 

FADA: 

583-2999 

Fundacion Respeta Mi: 

582-4433 

Fundacion Guia Mi: 

587-1677 

Muheden Dificultad: 

583-5400 

Telefon pa Hubentud: 

131 

Centro Kibrahacha: 

588-3131 

Stichting Bloedbank: 

587-0002 

MaryJoan Foundation: 

588-999Ç 


Koningin Wilhelmina Fonds:582-0412 


Cas Editorial 


flu: 


The Media Group 

Magrietstraat #3 
Oranjestad, Aruba 
Tel: 583-1400 fax: 583-1444 

Orario oficina: 

Dialuna pa diabierna 
8am - 5pm 

Cuenta dibanco: 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Abonament: Afl 25,- pa luna 


Director: 


Victor"Toko"Winklaar 
Victor R.Winklaar 


Rene Herde 

"E liña berde den tur loke nos haci" 

No kita di un pa duna e otro, pero reparti loke tin mas husto! 



“CADA dia e meta y pensamento di 
AVP den Gobernacion di nos pais ta 
bira mas cla. 

Cu cada reto of dificultad nobo, 
cu cada cambio den mundo cu tin 
influencia riba nos pais, cu cada 
desicion den Reino of den nos pais 
cu tin impacto riba nos economia y 
riba calidad di bida di nos hendenan, 
cu cada uno di nan e principionan 
politico, economico, social cu ta 
guia e desicionnan di AVP, ta bira 
mas cla.”Lider di fraccion di AVP 
den Parlamento, Rene Herde a bisa 
esey ora e tabata splica desicionnan 
importante cu su fraccion a tuma 
den ultimo cinco añanan cu a pasa 
y e desicionnan cu tin na caminda. 
Segun Rene Herde, AVP a bisa cu 
ta bay trece cambio. E cambionan 
ey no tabatin di haci solamente 
cu stop e corupcion, abuso di 
poder, negligencia total di pueblo 
y enrikesimento di “friends and 
family” cu a conoce bou di 
Gobierno di MEP. 

“Si. E cambio mester 
a ensera e paro na e 
politica coruptivo di 
MEP. Pero mas cu esey, 
e cambio mester a 
ensera seguridad di 
entrada di pueblo, den 
restablece y sigura forsa 
di fondonan 


social, den mas oportunidad pa 
hobennan, den respet pa e principio 
di “ley pa un y ley pa tur”, den 
cambionan economico, social y di 
infrastructura structural den nos 
pais, pa prepara nos pa retonan 
di futuro. Esey ta e curason di 
e cambionan cu nos a propone 
na Pueblo. Y nos ta realisando e 
cambionan aki tambe,” Rene Herde 
ta bisa. 

R.OBIN HOOD of WIN-WIN 

Oposicion na mas cu un ocasion 
a purba pinta e lider di AVP, sr. 
Mike Eman como “Robin Hood” y e 
fraccion di AVP como un grupo cu ta 
co’i placa di un y duna e otro. 

En realidad, loke AVP ta haci ta reparti 
tur cos miho y crea un situacion 
di WIN-WIN pa nos pais. Ora AVP 
a cambia e sistema di pensioen pa 
politiconan, a kita e previlegionan 
cu politiconan tabata 
tin y laga tur 
politico bay 
cu pensioen 
na e mes 
un edad 
cu resto 
di pueblo. 
(“ley pa 
un, ley 
pa tur”). 
Loke AVP 
a haci ora a 


introduci e ley di pensioen general 
pa tur trahado na pomp di gasolin, 
den tienda, restaurant y hotelnan, 
a sigura cu ora tur trahado baha cu 
pensioen pa e tin un miho entrada. 
Esta dos pensioen: e pensioen di 
behez y e pensioen di su hopi añanan 
di trabao. 

Anto a laga doñonan di trabou tambe 
paga p’e. Ora AVP a kita e prome 
mitar di BBO y a wak cu e prijsnan 
den supermarket y tiendanan no a 
baha, AVP a pone placa directamente 
den saco di pueblo. 

AVP a duna trahadornan di Gobierno 
e indexering cu nan no a haya pa 
8 aña bou di MEP y a mehora nan 
posicion huridico. 

AVP a mehora e entrada di esnan cu 
ta depende di un ajnido social. 

AVP a mehora entrada di tur trahado 
den sector priva y di pensionadonan 
directamente cu e “reparatietoeslag”. 
AVP a usa placa di caha di Gobierno 
pa e pueblo mes. (Den tempo di MEP 
e tabata bay den saco di “friends 
andfamily”). Ora di baha e prijs di 
awa y coriente, AVP a scohe pa duna 
esnan cu menos entrada un rebaho 
mas grandi cu esnan cu tin un miho 
entrada. Kiermen cu AVP no a kita 
nada di niun hende pa duna otro. 
AVP a reparti loke tin den un forma 
mas husto. 

AVP a laga esnan cu tin mas, parti cu 
esnan cu tin menos. Semper reparti 
tur cos mas husto. Semper wak pa 
esnan cu mas tin mester, haya un 
tiki mas. 

AINDA FALTA 

E maneho di reparti entrada miho, 
ta creando un pais mas husto. Pero 
nos sa miho cu niun otro cu nos tin 
un caminda largo di cana ainda. 
Ainda falta. Pero segun nos, esaki ta 
e caminda corecto pa cana. 

Enbez di kita di un y duna otro, nos 
tur ta carga tur peso hunto y laga 
mas hende carga e peso pa esnan 
cu tin menos forsa. Esaki ta segun 
nos e caminda husto. Esaki ta 
e liña berde den tur cos cu nos 
haci, segun Rene Herde di AVP. 

Ladronncm activo 
den Kamerlingh 
Onnestraat 


Habitcmtencm ta tende 
tiro den Caya Butishi 


ASISTENCIA di Polis a wordo pidi diasabra 07.38, na 
un cas den Kamerlingh Onnestraat, pa un ladronisia den 
cas y di auto. Eynan e muher C., ta bisa cu desconocirnan 
a drenta den cas di su ruman y a bay cu diferente articulo. 
Su ruman muher cu ta malo n’e momento ey y ta den 
hospital. C. ta biba n’e otro banda di caminda y por mira 
bon riba e cas. 

Mainta 07.30, ora cu el a lanta, el a mira cu e hekwerk di 
e cura ta habri y benta abou. C. a bay controla mesora y 
a mira cu ladronnan a bay cu e auto A-24300, un Susuki 
shinsihi Baleno. Polis a tuma e keho. 


MAS LADRONISIA 

MESUN diasaabra Polis a bay pa 07.42, na un cas den 
Kamerlingh Onnestraat unda ladronnan a laga un auto 
atras. 

Eynan ta trata di un auto Mitsubishi Lancer A-20310, 
cu a wordo laga den mondi. Polis a mira cu e bentana 
chikito tabata kibra y tambe e contact di e yabi switch. 
Den e auto, tabatin diferente schroef di wiel riba e 
asienta di pasahero. Tambe Polis a mira algun schroef 
denebauly unblokidi cement. 

Den e baul, no tabatin jack ni tire di spare. Lucho Towing 
a hiba e auto Warda di Polis na Santa Cruz, y Team di 
Joyriding a wordo poni na haltura. 




Find us on 

Facebook g^Like 


www.facebook.com/AWEMainta 


POLIS di San Nicolas a bay diasabra 03.07 na Caya Butishi, unda e bisiñanan a 
tende tiro. Polis a tene un control den becindario, pero no a haya nada. 


Des homber ta drenta horta 
di dia da den Victoria Secret 

CENTRAL a manda Polis diasabra 14.25, den Caya Betico Croes n’e negoshi 
Victoria Secret, pa un maltrato, pero despues a resulta di ta un ladronisia. 
Eynan e muher C., manager, ta bisa cu un grupo di hoben cu frecuentemente ta bin 
cana mira den e lugar a haya un chens pa drenta paden y a bay cu algun articulo. 
Segun C. e dos hombernan cu a drenta paden a bay cu dos boter di perfume. El 
a duna descripcion di tur dos y a bisa cu el a core nan tras y a logra gara un na 
su Tshirt, pero el a kibra. Nan a core bay direccion di Mango. Polis a busca den 
becindario, pero no a topa cu nan dos. 



I MESTER Dl PLACA? 




PASA Y COMPROBA PA BO MES! 



JUWELENHUISJE 

ORARIO I0AM - ÓPM DlALUNA TE DlABIERNA 



ORANJESTAD WERFSTRAAT 7 LOK. 12 TEL 588 4141 O SAN NlCOLAS B. V/D VEEN ZEPPENFELDSTRAAT 14 TEL 584 4141 

Profesor Boake di Waterloo University impresiona 
cu maneho riba sostenebilidad energetico di Aruba 

Carlos Fernandez: Aruba a logra avance cu paisnan grandi no a logra 



EMBAHADA Hulandes na Canada 
a prepara un agenda cu hopi 
reunionnan importante rond di 
Toronto pa Prome Minister di 
Aruba durante su estadia na e 
ciudad di mas pobla na Canada. 
Prome Minister Mike Eman tabata 
na Canada como orador invita 
di ‘Toronto Global Forum’, bou 
di auspicio di ‘The International 
Economic Forum of the Americas’. 
Na mes momento tabatin tambe 
Weganan Panamericano na e 
mesun ciudad, caminda atletanan 
Arubiano tambe a participa den 
varios deporte. 

Prome Minister a bishita e atletanan 
prome cu e weganan a cuminsa, 
pero tamba a haci esfuerso pa 
atende algun di e competencianan. 
Pero e agenda di Sr. Eman tabata 
uno sumamente druk y mester a 
sigui cu trabounan. 

Entre otro a tene vario reunion cu 
representante di varios universidad, 
compania, y institutonan cu 
por yuda sostene Aruba den su 
esfuersonan pa desaroya 


sostenebilidad energetico na Aruba. 
Waterloo University ta un di e 
universidadnan cu ta forma parti 
di CTT (Canada’s Technology 
Triangle), caminda hopi universidad 
y companianan di taya mundial ta 
estableci. 

Prome Minister di Aruba a reuni 
cu algun profesor di e Universidad 
prestigioso aki. 

Profesor Terri Meyer Boake, di 
School of Architecture, a duna un 
presentacion na Prome Minister 
di un proyecto cu su persona y e 
universidad unda cu e ta traha a 
realisa na 2009 cu ta relaciona riba 
clima y minimalisa e dependencia 
di energia renovabel pa logra un 
ambiente mas confortabel. 

A papia con Aruba ta desaroyando 
un plataforma pa ta menos 
dependiente di fossil fuel. 

Dor di construi edificionan cu ta 
probecha mas di e recursonan 
natural cu e isla ta dispone di dje, 
haciendo uzo di ventilacion natural 
y crea asina espacionan cu lo ta 
hopi atractivo pa eco-turismo, por 
maximalisa esaki. 

Profesor Boake ta haya cu un 
partnership cu Aruba pa traha riba 
tereno di sostenibilidad ta algo 
natural. 

Por ehempel, nan lo por conseha 
riba con aplica diseñonan 
arketectonico moderno y eficiente 
pa por maximalisa e meta di 
sostenebilidad. 

El a keda masha impresiona cu e 
vision di Prome Minister Mike 
Eman y loke cu e kier logra. 


“Mi ta hopi impresiona cu e idea pa 
logra 100% di sostenebilidad den 
energia pa 2020. Mi ta puntra mi 
mes si e no kier core campaña pa 
bira nos Prome Minister, pasobra e 
maneho ey ta algo bunita pa mira 
wordo implementa na Canada,” el 
a duna di conoce. 

Aunke cu no tin nada definitivo, 
Profesor Boake ta masha interesa pa 
participa den e Smart Community 
cu tin na Aruba. 

E ta forma parti di University of 
Waterloo cu tin 6 facultad y 20 mil 
studiante. Nan ta hopi concentra 
riba proyectonan “berde”. 

Tambe S2e Technologies Inc su 
Presidente Carlos Fernandez a 
participa den encuentro cu Prome 
Minister Eman. 

Su empresa ta dedica nan mes 
na desaroyo proyectonan di 
panel solar na gran escala pero 
su empresa tin un division cu ta 
dedica nan mes exclusivamente na 
comunidadnan sostenibel, cu ta 
encera pa desaroya comunidadnan 
unda cu consumo di energia ta 
wordo produci localmente pero 
tambe ta pone e mesun maneho 
pa awa y produccion di alimento 
localmente. 

Pues un proyecto total riba 
sostenebilidad. 

E ta kere cu si bini un relacion di 
trabou, esaki mester ta hunto cu 
Gobierno y companianan local 
pa desaroya proyectonan cu ta 
beneficia e independencia 
energetico, busca solucionnan 
renovabel den 


proyectonan grandi y tambe 
den desaroyo di comunidadnan 
sostenibel, of hasta den sector 
turismo pa sistemanan renovabel 
pa almacenahe of maneho di awa. 
Aruba por ta un socio ideal, segun 
Fernandez, pasobra e isla tin hopi 
condicion na su fabor. 

El a menciona e avance economico, 
e strategia, ubicacion mes di e isla 
y su relacion cu Union Europeo cu 
ta trece beneficio so. 

E tabatin palabra di elogio pa 
Prome Minister Eman su vision pa 
cu Aruba. 

“E ta algo increibel. No ta normal 
topa algo asina, pero e revolucion di 
economia berde ta un realidad. Y cu 
un isla manera Aruba ta den esaki 
caba ta increibel, pasobra e ta un 
avance cu hopi pais mas grandi no a 
logra ainda,“ sr. Fernandez ta bisa. 
Sr. Fernandez a expresa cu su 
empresa internacional lo keda den 
contacto cu Aruba y ta pensando 
pa participa den e Green Expo cu 
lo tuma luga den luna di october 
awor. 

Den Weganan Panamericano Toronto 2015 

Allyson Ponson, Daniella van den Berg y 
Jordy Groters ne ta logra mehora nan 
tempo den e final B 




DIABIERNA anochi, Daniella van den Berg, 
Allyson Ponson y Jordy Groters a landa nan 
final B den e Centro Acuatico CIBC na Toronto, 
Canada. Den oranan di mainta, tur tres atleta 
a logra clasifica p’e final B unda nan a yega 
e meta final entre e mihor 16 landadonan di 
e mainta. E atleta Allyson Ponson a clasifica 
den e 50m estilo liber cu un tempo landa di 
26.22 y a termina na di 15 lugar overall den 
25 participante. E disciplina di 50m estilo liber 
cu ta uno explosivo y t’esun faborito di e atleta 
Allyson Ponson. 

Den e final B, Allyson ta start den baan number 
1. Apesar di tur esfuerso, Allyson no ta logra 
landa un mihor tempo cu esun di mainta unda 
e ta marca un tempo di 26:37. 

Pa loke ta e prestacion di e atleta Jordy 
Groters, esaki a clasifica p’e final B den e 



lOOm schoolslag, cu un marca personal nobo 
di 1:03.92, cual Jordy a logra den oranan 
di mainta den e Centro Acuatico, su tempo 
anteriortabata 1:03.93. Cu e tempo dimainta 
Jordy a termina na di 15 lugar overall den 
20 participante. E prome 16 atletanan a bay 
p’e final A y B. Den e final B di anochi, Jordy 
Groters ta landa den baan number 1 y ta start 
e evento den bon forma, unda e ta marca 
un tempo di 30:01 den e prome 50m, den e 
ultimo parti di e competencia, Jordy no ta logra 
mantene e bentaha minimo y ta yega den un 
tempo final di 1:03.97. 

Pa Jordy Groters, esaki tabata su di tres final B 
logra den e Weganan Panamericano Toronto 
2015. Esaki ta nifica cu e ta entre e mihor 16 
landadonan di e continente America pa loke 
t’e disciplinanan di lOOm schoolslag, 200m 
schoolslag y lOOm estilo liber. 



Diasabra mainta Jordy lo landa su ultimo 
competencia cual ta e 200IM. 

E landador Daniella van den Berg tambe a 
landa e final B den oranan di anochi. Den e 
competencia di mainta Daniella a landa un 
tempo di 4:28.01 den e 400m estilo liber y ta 
termina den un posicion net pa landa e final 
B di anochi. 

Den e final B, Daniella ta landa den baan 
number 1. Mester bisa cu e atleta van den Berg 
a landa den e prome parti di e evento bon, pero 
despues no por a mantene su ritmo y ta landa 
pa pa un tempo final di 4:30.14 cu un split time 
riba e 200m di 2:11.69. 

E tempo aki ta dos seconde mas hopi cu esun di 
mainta. Diasabra e competencia Panamericano 
2015 lo termina pa Daniella van den Berg ora 
e mira accion den e 800m estilo liber. 

Den Wegcinan Panamericano Toronto 2015 

Philipine van Aanholt 

a logra un di 4 lugar 


DIASABRA mainta, Aruba a haci historia 
den e Weganan Panamericano Toronto 

2015 ora e atleta di vela den e disciplina di 
Laser Radial, Philipine van Aanholt a logra 
su clasificacion p’e Weganan Olimpico 

2016 di Rio de Janeiro, Brazil. 

Tabata apenas un siman y mei cu e 
atletanan tambe di vela, Nicole van 
der Velden y Thijs Visser a logra nan 
clasificacion pa Rio 2016 den e disciplina 
di Nacra 17, esaki durante di e campeonato 
mundial na Dinamarca. 

Diasabra ultimo na Toronto, Canada t’e 
atleta Philipine van Aanholt, kende ta 
logra e hazaña unico aki. Nunca antes den 
historia di nos deporte local, atletanan di 
Aruba a logra un clasificacion Olimpico, 
awor den apenas dos siman, dos disciplina 
den e deporte di sailing a marca historia 
dor di clasifica pa Rio 2016. 

Diasabra den e asina yama “medal race”, 
unda e mihor ocho (8) atletanan 
di Laser Radial so ta participa, e 
medayista di Oro den e Weganan 
Centro Americano y del Caribe, 

Philipine van Aanholt mester a 
nabega e mihor evento di henter 
e siman pa logra un posibilidad 


pa medaya y tambe su clasificacion. 

Esaki ta precisamente loke e atleta van 
Aanholt a haci tambe ora cu den un careda 
fenomenal e ta yega na un di 3 lugar 
p’asina haci historia.Mester bisa cu e di 
tres puesto finalisa a pone keda net cortico 
di e medayanan unda e ta caba na un di 
4 lugar, net tras di Uruguay. No obstante 
di esaki e alegria tabata enorme cerca e 
propio atleta van Aanholt como tambe 
su coach y tata, Cor van Aanholt, kende 
tabata masha emociona cu e tremendo 
resultado di su yiu. Mas cu claro henter 
e delegacion di Aruba na Toronto tabata 
super contento cu e logro historico aki. 

Un felicitacion ta bay n’e atleta Philipine 
van Aanholt, su staf di coachnan, su famia, 
COA y Aruba Sailing Association y Aruba 
completo cu e formidabel presentacion 
di e atleta den e Weganan Panamericano 
Toronto 2015. 



k 

Aruba Bank su compromiso cu 
comunidad ta continua 

Pony League 911 
REPRESENTANDO 
Aruba na World 
Series na Merca 


ARUBA Bank ta contento di a contribui un 
biaha mas na iniciativanan cu ta transforma 
nos comunidad den un luga caminda soñonan 
ta bira realidad. 

E biaha aki e banco pionero di Aruba ta duna su 
aporte pa progreso, desaroyo y experiencianan 
“once in a lifetime” pa deportistanan hoben. 
Cu entrenamento pisa di nan parti y 
esfuersonan pa cumpli cu tur rekisito pa forma 
bon deportistanan di parti di nan trainernan, 


coachnan y mayornan, e muchanan di Pony 
League 9U ta bayendo pa defende e nomber 
di Aruba na Pony League World Series. 

Aruba Bank a provee uniformnan pa nan bisti 
durante tur wega pa asina nan ta bon identifica 
como Team Aruba. 

E seleccion den e categoria “9 and under”, esta 
9U, a ricibi nan uniform for di representantenan 
di Aruba Bank diahuebs atardi na e edificio 


principal di Aruba Bank situa na Camacuri. 
Aruba Bank a regala cada deportista dos 
set di uniform y pa e team en general otro 
materialnan adicional necesario manera helm, 
tas pa ekipo y un “catcher’s outfit”. 

Aruba Bank ta desea e seleccion 9U di Aruba 
hopi exito na Pony League World Series cu 
ta tumando luga na Walnut, California. E 
campeonato ta tuma luga for di dia 30 di juli 
pa dia 2 di augustus. 

13 MUAY kUAI FIGKTS 


CINNABON 


HRUBH, CURHCHO, SURINHME, DOM. REPUBLIC, 
TRINIDHD, HHITI, ST.MHHRTEN & HOLLHND 


RUGUSTF7PM 


BlEflCHERS-25,- 
RINGSIDE - 50,- 
VIPTABlf-100,- 

GflLIO RQJO SflN NlCOlflS, MflRIO SPORTSHOP, DOJO BOYE.NO UMDSTREETWEflR 




l \/i/eivtys{% Et/auzi Phannaton sm 


International 
Simple The Best 
of Muay Thai 

Dia 1 augustus na Centro 
Deportivo Betico Croes 


M.T.K.A., esta Muay Thai Kickboxing Aruba cu t’e unico bond 
oficial di Muay Thai na Aruba, cu despues di hopi tempo ta bin cu un 
programa master manera tur conoce con M.T.K.A. sa di organisa. 
Ua caba na Aruba semper peleanan grandi y di caliber ta ser 
organisa. E anochi di 1 di augustus awor na Centro Deportivo 
Betico Croes na Santa Cruz, amantenan di deporte martial lo mira 
peleanan grandi y hopi duro, si mira con e programa ta hinca den 
otro. 


Paisnan cu lo t’aki na Aruba ta Hulanda, Santo Domingo, Haiti, 
Surinam, St. Maarten, Corsou, Trinidad, y dimes Aruba. 

Lo tin peleanan di damas tambe, pero di caliber hopi halto. Mirando 
cu lo tin peleanan cu mester tuma lugar na otro pais cu no por a 
tuma lugar, awor lo trece Aruba. 


Hasta lo tin pelea pa titulo sanciona pa M.T.K.A. 
y W.M.T.C. cu ta World Muay Thai Council 
dus pelea lo ta Hot hot mes. 

Tambe lo bin promotornan di Hulanda 
pa wak e evento aki pa sa ken lo haya e 
posibilidad pa bay bringa na Hulanda 
den luna di maart awor den un evento 
magno na 2016 na Amsterdam. 


Pesey e programa aki lo ta un 
sigur grandi y bon pa bay 
wak na Aruba. Tambe ta 
preparando bon p’e dia aki 
e pelea di titulo lo ta p’esun 
di peso pisa di Caribe. Nos 
kier menciona tambe cu ta 
peleanan cu ta pa solamente 
atleta y pais miembroi. 

Nos di M.T.K.A. ta spera tur 
hende bin Sporthal e dia ey 
p’asina bon apoya nos yiunan 
di tera cu tambe mester di 
esaki. 

Kaarchi lo ta obtenibel na Mario 
Sportshop, Gallo Rojo, No Limit, 
Dojo Boye Martial Art Center y serca 
miembronan y pa VIP por yama na 
567-1660. Binyapoyanosatletanan 
di Aruba dia 1 augustus awor! 

Grcindmaster Sir Chaco Jose Cornelio 

A fungi como 

HEFE di referee 

di Taekwondo 

n'e weganan Universitario na Gwangju Korea 


NA Gwangju, Korea tabatin e weganan Universitario unda 
cu un cantidad grandi di pais a participa. 

Grandmaster Sir Chaco Jose Cornelio a wordo invita como 
referee internacional. E prome dia di e reunion hunto cu 
delegado tecnico y representante di World Taekwondo 
Federation a scoge Grandmaster Sir Chaco Jose Cornelio 
como hefe di e refereenan na Gwangju, Korea. 

Esaki ta un logro na nivel mundial mirando cu un Arubiano 
a wordo escogi como hefe di referee pa prome biaha den 
historia na Korea y a dirigi Taekwondo na Korea y Aruba 
a keda bon representa . 



E respet pa Grandmaster Sir Chaco Jose Cornelio n’e 
nivel internacional ta hopi grandi mes y a haci cu el a 
wordo nombra como hefe di referee n’e di 18 campeonato 
Universitario aya na Gwangju, Korea. 

Grandmaster Sir Chaco Jose Cornelio ta un ser humilde y 
hopi respeta mundialmente como referee den e deporte 
di Taekwondo. 

Noord Taekwondo Center ta hopi orguyoso di Grandmaster 
Sir Chaco Jose Cornelio cu un otro logro internacional 
grandi asina aya na Gwangju, Korea y ta desea Grandmaster 
Sir Chaco Jose Cornelio hopi mas exito, triunfo y logro den 
futuro. 

Hugo Themen 

a fungi como 


na e Weganan Panamericano 
na Toronto 


FOR di International Weightlifting 
Federation, sr. Hugo Themen a ricibi 
un invitacion pa traha como referee 
internacional p’e deporte di weightlifting 
na e Weganan Panamericano cu a tuma 
lugar na Toronto, Canada. 

E Weganan Panamericano ta tuma lugar 
for di 10 pa 26juli 2015. 

IWF a invita en total 36 referee 
internacional di region Panamericano. 

E competencia di weightlifting mes a tuma 


lugar for di 10 pa 15 juli 2015 den Oshawa 
Sports Centre na Oshawa. 

Tambe tur referee a hanja un invitacion pa 
participa na e ceremonia di inauguración 
di e Weganan Panamericano cu a tuma 
lugar den Rogers Centre, Stadion di 
Toronto Blue Jays. 

Aruba Amateur Weightlifting Association 
ta manda palabra di pabien na Sr. Hugo 
Themen cu a wordo invita como referee 
internacional. 

BAN WAK 
si esey ta 
berdad 


NELSON Gonzalez t’e artista contemporaneo 
cu a representa Aruba n’e Havana Biennial 
Art Exhibition 2015. Nelson ta bek na Aruba 
despues di a traha duro pa algun luna na 
Havana pa produccion di e obra teatral “El 
jardin de las delicias: Vamos a ver si eso es 
verdad”, cu musica baile y canto. E obra ta basa 
riba dicho y proverbio Cubano popular. Dicho y 
proverbio ta carga un parti tipico y tradicional 
di un cultura. Rond mundo tin exposicionnan 
grandi di arte y tambe arte contemporaneo. 
Aruba conoce diferente artista contemporaneo y 
nan a representa Aruba na Bienal (=exposicion 
grandi di arte) na diferente parti di mundo, 
manera Sur Africa, Europa, Merca y Caribe. 
Nelson Gonzalez t’e artista contemporaneo cu 
a representa Aruba n’e Havana Biennial Art 
Exhibition, cu a tuma lugar na Cuba na mei y 
juni 2015. E Bienal di Havana a keda estableci 
na 1986 y su prome edicion tabata dedica na 
artistanan di Caribe y America Latina. 

E Bienal di Cuba cu ta tuma lugar na mei cada 
2 aña a desaroya den un evento grandisimo, 
bon conoci rond mundo. 

Artistanan invita ta conoci pa traha obranan 
excepcional y revolucionario den mundo 
di arte. Nan obra ta capta atencion di hopi 
y ta impacta e mundo di arte. E aña aki e 
organisador y curadornan di e Bienal a scoge 
pa un otro concepto. Si tabatin exposicionnan 
central den ciudad di Havana. Pero hopi artista 
a wordo pidi pa crea un obra den un bario di 
e ciudad y pa haci uso di diferente recurso, e 
arcitectura, ambiente tipico di e bario pero na 
prome lugar pa traha hunto cu e hendenan cu 
ta biba den e bario y tambe otro artista. 
P’asina yega na un obra integral, un obra no 
statico sino bibo y un obra cu ta ‘pas’ den e 
bario. 

E idea su tras ta den e tema central: ‘Mey-mey 
di e idea y e experencia’. E biaha aki arte a sali 
for di galeria y a bay en busca di e hendenan 
den comunidad. 


N e 1 s o n 
Gonzalez, artista 
contemporaneo 
y fundador di Art 
Rap Foundation, a 
biaha pa Cuba pa 
produci un obra den 
tur su facetanan. Un 
produccion cu a tuma 

algun luna. El a biaha hunto cu Andre LeGrand 
(ass. Producer) y actriz Gloria Bryce, ambos 
colega y bon amigo/a. Y e trio a traha hunto 
cu un crew di artista di otro disciplina di Cuba 
y diferente pais den region Caribe (total un 
grupo di 42 persona). Asina logrando un tipo 
di ‘inburgering’ (integracion) den comunidad 
Cubano. Segun Nelson, a logra di establece 
coneccion social y interaccion entre diferente 
hende cu produccion di e obra ‘Vamos a ver si 
eso es verdad’. 

Segun Lusette Verboom, doño di Galeria Blou 
na Corsou, e presentacion tabata “tremendo”. 
E curador di Havanna sr. José Manuel Noceda 
tabata hopi impresiona cu e obra. 

Segun Noceda: “E grupo di artista a logra di 
pone dicho y proverbio forma un storia, y 
a laga e storia biba di un manera unico den 
tempo cortico. E publico y participantenan 
tabata hopi entusiasma”. Presentacionnan a 
tuma lugar na Centro Wilfredo Lam y despues 
den Parque Trillo, situa pafo di e centro bieu. 
“Habitantenan tabata asina contento di por a 
forma parti di e Bienal y nan tabata hopi involvi 
y emociona. Hasta nan a pidi pa ripiticion n’e 
organisadornan. ” 

Nelson ta comenta cu el a pasa den 
“momentonan dificil den produccion, pasobra 
bo tin cu tene cuidao cu e trayectorio politico di 
e artistanan, un otro sistema politico/cultural, 
un otro sistema laboral, un sistema cu ta pidi 
hopi sacrificio for di e artista Cubano. 

No ta tur ora tin tur e recursonan y ekipo na bo 



disposicion cu bo mester. Mi mester a purba di 
traha cu e contexto ya menciona y cu diferente 
limitacion cu e artistanan tin na Cuba” . 

Kico tabata Nelson su motivacion pa 
participa? Nelson ta comenta cu e ta sinti cu 
“arte contemporaneo a cambia y cu un isla 
chikito manera Aruba sin cultura artistico 
contemporaneo por haci un cos grandi durante 
un Bienal internacional. 

Y pa sigui cu e participacion di Aruba n’e 
mundo di arte contemporaneo, e mester ta cu 
un obra dinamico, bibo, mobil, transcedental y 
habri. E ta importante cu Aruba por demostra 
esaki, importante p’e cultura na Aruba. E 
meta e.o. di un bienal ta p’e miembronan di 
nos comunidad por tuma informacion pa por 
transforma nan pensamento, creatividad y 
estilo di bida”. 

Nelson Gonzalez ta activo como artista visual 
y docente di arte desde aña 2000 na Aruba y 
na 2008 a funda Art Rap Foundation hunto 
cu 5 otro artista. Nelson Gonzalez ta organisa 
exposicion regular na Aruba, Corsou y 
Hulanda di su cuadranan, potret, arte digital, 
video art y instalacion pero tambe obra teatral 
multidisciplinario. Aruba su participacion y 
e produccion general di ”Vamos a ver si eso 
es verdad” a ser realisa pa medio di sosten 
financiero di Mondriaan Fonds Netherlands, 
Prins Bernhard Cultuurfonds Caribisch gebied, 
Ministry of Culture Aruba and UNOCA Aruba. 
Tambe conseho y participacion activo di sr. 
Roly Sint Jago, Dr. Adi Martis, Galeria Alma 
Blou y Lussette Verboom. 

GREEN CORRIDOR 
la da pa cuminsa 

Un etapa nobo di progreso pa Aruba 


E FIN di siman cu a pasa a haya luz berde 
pa proyecto Green Corridor. Despues di un 
proceso largo di preparacion, e proyecto ta 
bira un realidad. 

Districtonan pariba di brug ta haya un avenida 
mucho mas amplio, pero tambe cu enfoke riba 
siguridad den trafico y calidad di bida. 

Green Corridor ta un avenida di cuater via 
pa San Nicolas cu pa decadanan a papia riba 
dje. Gobiernonan a bay y Gobiernonan a bin, 
hopi plan, pero nunca tabata tin e boluntad 
pa ehecucion. 

Green Corridor ta inclui tambe embeyecemento 
impresionante di e areanan di Sero di Mahuma 
pa Pos Chikito, Savaneta, Cura Cabay, Mabon, 
Brazil, Zeewijk te den Centro di San Nicolas. 
Green Corridor ta inclui un ‘fietspad’ acopla na 
‘Linear Park’ di Playa te San Nicolas. 

Minister di Infrastructura di Gabinete Mike 
Eman II, Sr. Benny Sevinger, a firma e 
acuerdonan pa ehecusion fin di e siman cu a 
pasa y dentro di poco ta spera cu e proyecto 
ta cuminsa. 

Green Corridor ta un di e cuater proyectonan 
cu pa decadanan largo tabata papia riba dje, 
pero cu nunca tabatin e boluntad pa ehecuta 
nan. 

Aunke cu nan ta esencial pa desaroyo di Pais 
Aruba semper nan a keda riba mesa. Gabinete 
Mike Eman I y II a ehecuta nan tur, entre 
otro e proyectonan ta: Waf nobo di carga na 
Barcadera y renobacion y ampliacion di dr. 
Horacio Oduber Hospital. 

Na momento cu a drenta den Gobierno, 
Gabinete Mike Eman I a haya un situacion 
economico precario. No tabatin crecemento 
economico; al contrario, Aruba tabatin un caida 


economico di 
5%. 

“Eseykiermen 
cu bo pais no 
ta bayendo 
dilanti y e 
oportunidad 
p a b o 
hendenan 
haya extra 
entrada no tabatey,” Minister Sevinger a splica 
despues di a duna e luz berde pa comienso di 
Green Corridor. 

“Nos a haya un situacion cu un inflacion 
caminda florin a bay atras cu 22%, mundo 
tabata den un crisis, pero Aruba dobel dor di 
e efectonan cu refineria a cera. Esey tabata e 
start di e gobierno aki.” 

Segun e Minister, ta masha facil pa oposicion 
bisa awor cu mester a tuma medida, pero esey 
no tabata e posicion adecua. Gabinete Mike 
Eman I y awo II a wak cu tabatin necesidad pa 
stimula nos economia, y den esey, a haci un 
plan di tur proyecto cu por tin un influencia 
riba nos economia riba termino corto. 
“Rapidamente pone hendenan na trabou, 
construccion a cuminsa, a busca fondonan di 
FDA, a stimula trabou mehorando producto 
Aruba, a drecha Caya Grandi, drecha San 
Nicolas y barionan. 


Asina a stimula trabou y crea entrada. 

“Un bes cu tin entrada, hendenan tin 
oportunidad di haci compras y asina entrada di 
Gobierno ta crece. Esey tabata e meta grandi,” 
e titular di Infrastructura a splica. 

Den e meta ey a haya cuater proyecto cu bou 
di tur Gobierno tabata un debate. Un a haci 
mas cu e otro na dje, pero nada concreto a bin 
dilanti. “Bo no por keda debati, pero no bin cu 
un solucion,” e mandatario ta di opinion. 
Green Corridor ta un di nan hunto cu Watty 
Vos Boulevard, Expansion di Hospital y Waf 
Nobo. “Dia cu Hospital a wordo traha, mescos 
cu e caminda pa San Nicolas, ta tempo cu 
Aruba tabatin 50 mil habitante; awe nos ta 
un poblacion di 110 mil hende, dus mas cu 
dobel. Kier men bo no por keda cu e mesun 
infrastructura,’ Minister Sevinger a bisa. 
“Durante ultimo cinco aña abin ta traha. Cada 
proyecto tin su reto, mas cu claro; algun mas 
grandi cu otro, pero sea chikito of grandi, ta 
soluciona nan. 

Si wak cuanto proyecto a realisa y cuanto mas 
tin riba lista, bo tin cu bisa cu pais Aruba tin un 
diferencia grandi entre 2009 ora cu a drenta 
Gobierno; un diferencia entre e pais cu a haya 
y uno cu ta preparando su mes fuertemente 
pa futuro,” asina Minister Sevinger a finalisa 
bisando. 






















26 


AWEMainta Dialuna, 20 Juli 2015 


Celebracion "FestiVñl 

Indjian" diadomingo 
dia 26 di juli 

Programa Vacacional haciendo furor na Museo 
Arqueologico 


MUSEO Arqueologico Nacional Aruba 
ta invita grandi y chikito pa su “Festival 
Indjian”. Diadomingo dia 26 di juli, 
Museo Arqueologico, ta celebra cu a 
habri su porta pa publico 6 aña pasa na 
Schelpstraat 42. 

E aña aki Museo Arqueologico lo haci esaki 
den forma di un programa vacacional 
publico yen di actividad festivo entre 
10’or di mainta pa 2’or di merdia. Entrada 
ta gratis! 

E diadomingo aki Museo lo ta un 
plataforma pa ‘up-and- coming artists’ 
cu ta desea di profila nan mes na publico. 
Si bo tambe ta desea di ‘perform’ e dia 
aki yama 582-8979 y tuma contacto cu e 
departamento educativo. 

Bin participa cu famia y amigonan na 
actividadnan festivo diadomingo dia26! 

Bin haci face-painting, decora bo curpa 
cu stempel di Indjian, traha asesorio di 
Indjian cu materialnan recicla y mas! 

Lo tin musica en bibo, cushina lo ta bon 
surti cu snacks crioyo y lo ta na encargo 
y beneficio di Museo Historico Arubano 
(Fort Zoutman). 

Arqueologo drs. Raymundo Dijkhoff lo 
duna un charla, sigui pa un guia tocante 
Shamanismo, cuminsando 11.30’or di 
mainta. 


Museo Arqueologico lo percura cu lo sali 
3 bus for di diferente bario pa transporta 
bishitantenan pa Museo Arqueologico 
riba nos diadomingo di Festival Indjian. 
Keda pendiente riba facebook Archeo 
Aruba pa mas informacion tocante di 
esaki. Muchananan menor di edad mester 
tin begeleiding di adulto pa subi e bus y 
tene cuenta cu cupo ta limita. 

Join nos den nos “Festival Indjian” 
y participa pa gana un expedicion 
arqueologico cu un experto den 
arqueologia! 

Traimerdia Noord, Coolkids, Chabalito 
Kamp, Xplore Summer Kamp, Traimerdia 
Sonrisa, Happy Feet, We Care y Ban 
Goza ya a disfr uta na Museo di e programa 
vacacional ‘Tesoronan Nativo, Festival 
Indjian’. 

Si bo tambe ta interesa pa paraticipa cu 
bo camp, traimerdia of otro grupo n’e 
programa di vakantie na Museo, yama 
582-8979. 

Dia 21 di juli te cu dia 7 di augustus 
Museo Arqueologico tin su mesun camp 
pa muchanan entre 6 pa 13 aña. 

P’esaki tin un par di cupo so habri ainda. 
Sigui nos actividadnan riba facebook 
Archeo Aruba y National Archaeological 
Museum Aruba. 

Doucme Aruba PRESENTE 
n # e di 99 edicion di 4 
Daagse Nijmegen 2015 




DIABIERNE ultimo a sali cu KLM pa 
Nijmegen, Hulanda un grupo di Douane pa 
participa n’e magno evento di Nijmegen, 
e “4Daagse Nijmegen Loop” cu ta wordo 
organisa pa di 99 biaha. Un evenemento 
unda mas di 45 mil hende a inscribi pa cana 
y alredador di 1,2 miyon lo asisti pa apoya e 
canador nan pa 4 dia largo. 

Tin tres categoria, undabo tahaya e personanan 
riba 60 aña ta cana 30 km pa dia un total di 
120 km den 4 dia. 

E otro categoria ta hende homber cu e aña aki 
ta haci 50 aña por cana 40 km pa dia un total 
di 160 km den 4 dia y tambe e damanan di 16 
aña por cana e 40km aki. 

E di tres categoria ta hende homber di 16 aña 
te 49 aña cu kier participa mester cana 50 km 
pa dia cu ta bira 200 km den 4 dia. 

Tambe hunto tin e grupo di militar cu ta cana 
40 km pa dia. 

Douane Aruba tambe lo ta presente hunto cu 
Douane Hulandes y Europa y tambe Douane 


di nos hermana islanan di Bonaire y Corsou. 
Un total di 4 Douane lo representa Douane 
Aruba. E aña aki sr. Humphrey Richardson ta 
en busca di su 16 medaya, Marlon Ruiz pa di 11 
biaha, Gio Davelaar pa di 9 biaha, anto Oliver 
Peter Wever ta bay pa prome biaha. 

Awe dialuna tur hende ta registra nan mes 
y pa diamars 21 di juli pa exactamente 4:30 
am Douane Aruba ta riba caminda hunto cu 
nan otro coleganan di nos hermana islanan di 
Bonaire y Corsou y di Europa. 

Douane Aruba tin cu remarca cu esaki ta pa di 
17 aña consecutivo cu Humphrey Richardson 
ta cana e magno evenemento aki. 

Bou liderasgo di Humphrey Richardson 
diferente Douanero a bay y cana e 4 Daagse 
aki. Pesey mes un palabra di danki na sr. 
Humphrey Richardson kende ta propaganda 
Aruba su nomber engrandi na Hulanda. 

Nos kier a manda un palabra di éxito pa tur 
Arubiano cu ta participa e aña aki n’e magno 
evento aki. 

E BBO di MEP ta parti di reforma 
fiscal y e BBO di AVP ta un medida 
cruel imponi riba lomba di pueblo 



SEGUN e Fraccion di MEP, 
Traha y laga publica 10 comunicado tur dia 
no ta ningun arte, sino ta muestra di un ansha 
di morto di un partido cu ya ta sintiendo 
e rosea cayente di un pueblo den dolor y 
desesperacion. Pueblo mes ta testigo con e lider 
di fraccion di AVP, Baba Herde diariamente ta 
haci intentonan sobrehumano pa defende y 
tapa tur e maldadnan di su Gobierno treciendo 
un gran cantidad di mentira y disparate den 
su comunicadornan. 

Sinembargo remarcabel ta cu e persona aki 
no ta goza di ningun credibilidad den pueblo 
y den e ultimo 3 eleccionnan esaki a wordo 
comproba caba den e cantidad di votonan cu 
el a ricibi: 139 voto na 2005,313 voto na 2009 
y 298 voto na 2013. 

Y den e fraccion di e 13 parlamentarionan 
di AVP mes, Baba ta aparece como e di 4 cu 
menos cantidad di voto. 

Pues si den 10 aña di ta activo den politica un 
persona asina no ta logra haya ni sikiera 300 
voto, anto esaki ta bisa mas di su calidad como 
politico y cu e no tin cu warda ningun dia mas 
pa tuma honor na su mes y bati retirada for di 
politica. 

Baha deficit y debe nacional 

Despues cu ya pa algun siman caba Baba Herde 
porfin a cuminsa comprende e reforma fiscal 
di MEP, esta di cambia belasting directo pa 
indirecto y cu tur hende ta contribui e ora ey 
den caha di Gobierno, awor e kier tilda MEP 
cu MEP a introduci BBO pa haya mas placa, 
siendo cu ta for di 1997 caba IMF tabata boga 
pa Gobierno introduci e belasting indirecto aki. 
Partido AVP den Gobierno nunca a mustra 


curashi pa haci esaki y ta 
danki na Gabinete Oduber cu na 2007 e BBO 
a wordo introduci. 

Enberdad, manera cu Baba mes a declara cu 
‘Gobierno di MEP a haya mas placa’, pero 
mester agrega cu hamas e sumanan extra aki 
a wordo malgasta manera cu partido AVP ta 
haciendo actualmente. 

Ora cu Baba ta referi na e añanan 2007 y 2008 
di Gabinete Oduber, e mester comprende e 
cifranan den e tabel adhunto y admiti cu gran 
parti di e sumanan ricibi na BBO tabata pa baha 
e deficit di Gobierno. 

Asina nos por mira cu e deficit a ser reduci for di 
-119.5 miyon florin na 2006 te cu -71.4 miyon 
na 2007. Y e reduccion di e deficit a continua e 
aña siguiente, esta na 2008 caminda a registra 
te hasta un Surplus di 51.4 miyon florin. 
Consecuentemente nos por mira tambe 
cu e debenan nacional a baha na 2008, 
compara cu 2007. Pues locual Baba Herde 
kier bende pueblo, esta cu Gobierno di MEP 
supuestamente a malgasta e sumanan ricibi di 
BBO ta un mentira flagrante, ya cu e sumanan 
aki a wordo aloca pa baha e deficit financiero 
y nos debenan nacional, algo noble cu AVP 
por siña di dje. 

BBO y reapertura di Valero 

Un otro manipulacion den e comunicado di 
Baba Herde ta cu e introduccion di BBO na 
2007 supuestamente a causa e ceramento di e 
refineria Valero ‘poco tempo despues’. 

Esaki ta hopi straño, ya cu ta te despues di 6 
aña, esta na final di 2012 e refineria Valero a 
cera bao di Gabinete Mike Eman. 

Hecho ta Baba mester splica pueblo di un 
bez pa semper, dicon su Gobierno di AVP no 


a debolbe Valero e 
suma completo di 
278 miyon florin 
di BBO y p’asina 
laga e refineria 
keda habri, manera 
cu awor e kier 
pretende? 

Pakico manera 
poco zamuro e 
Gobierno di AVP 
a bula riba e 
sumanan di BBO 
ricibi di Valero y tambe di placa di Plant N.V. 
y a malgasta esakinan na nan antoho, lagando 
solamente rasca di huña atras den caha di 
Gobierno? 

8% ta menos cu 3% 

Riba e ponencia di Baba Herde cu “MEP a 
impone BBO, MEP a defende BBO, despues 
MEP a bisa cu BBO ta un medida”, partido MEP 
kier ta hopi cla den esaki. 

E introduccion di BBO di 3% na 2007 bao di 
Gobierno di MEP ta parti di un reforma fiscal 
cu desde algun decada caba mester a ser 
implementa na Aruba. 

Sinembargo ta e Gobierno di AVP cu Baba 
ta defende ciegamente durante campaña a 
venena mente di pueblo cu e BBO aki ta un 
medida cu lo wordo elimina for di prome dia 
cu nan drenta Gobierno. 

Awe Baba kier manipula mente di pueblo 
bisando cu ta te na 2016 e BBO lo wordo 
elimina (pues 6 aña despues di nan engaño 
electoral, pero e no ta bisa acerca cu nan lo 
bay introduci un impuesto nobo ABB di 8%. 
Aparentemente pa Baba un biaha mas 8% ta 
menos cu 3%. Cu awe e BBO a ser aumenta 
te cu 3.5%, ta mas cu obvio cu esaki ta un 
medida cruel riba lomba di pueblo, ya cu e 
Gobierno aki di AVP ta adicto na malgasta tur 
fondo publico y awe nan tin necesidad di sigui 
ranca mas placa di pueblo y p’asina nan fiesta 
por continua. 

Finalmente, nos por mira pues cu e buraco cu 
AVP a coba pa MEP, awe nan mes a cay aden, 
pero cu un scenario tristo cu nan a lastra henter 
pueblo Arubiano benta den e buraco aki, di 
acuerdo cu Fraccion di MEP. 

Cu nominacion di Andromeda Consultants 

Aruba Convention 
Bureau ta gana prome 
premio di Smart 
Meetings Magazine 


UN di e metanan 
di e unidad Aruba 
Conventions 
Bureau, cual ta 
forma parti di Aruba 
Tourism Authority, 
ta pa atrae y 
eventualmente 
organisa eventonan 
pa gruponan di 
incentivo cu ta 
desea di bishita nos 
destinacion. 

Tabata na december 
di 2014, cu Susan 



doñonan di negoshi buscando oportunidadnan 
unico pa impresiona nan invitadonan. 

Smart Meetings Magazine ta un “trade 
magazine” cu ta completamente enfoca riba 
e segmento di reunion y conferencianan y e 
competencia den tur su diferente categoria 
a ricibi potretnan di eventonan fascinante y 
grandioso. 

E potret di Susan Avery no tabata un potret 
profesional, pero el a refleha e creatividad y 
experiencia unico di ta mejnney di 
naturalesa den un clima tropical y 
e set-up original, clasico-rustico. 

Un danki ta bay na House of 
Mosaic, Parke Arikok, Vital 
Choices, Pan Progressions y 
tur esnan cu semper ta yuda 
pa brinda nos bishitantenan e 
miho di Aruba, no solamente 
den servicio y producto pero 
tambe den nos cordialidad y 
hospitalidad. 


Avery di Andromeda 


Consultants tabata huesped di Aruba 
Convention Bureau pa un Destination Review. 
Esaki ta un programa special pa cual Aruba 
Tourism Authority ta invita organisadornan 
y coordinadornan di grupo den e segmento 
di “meetings, incentives, conferences and 
exhibitions”, esta MICE, pa explora e servicio 
y productonan cu Aruba tin pa ofrece nan y 
nan clientenan. 

E desayuno relahante y spectacular conoci 
como Pirate’s Bounty, ta un creacion di e 
compania local House of Mosaic, dirigi pa 
Fernando Mansur combina cu catering di Vital 
Choices acompaña pa musica di steel pan di 
Pan Progressions. 

E “set-up” ta uno rustico, pero super elegante, 
bao di palonan di Divi-Divi y Kwihi, unda ta 
wordo presenta un coleccion di tesoronan 
local y seleccion for di e cushina Arubano cu 
ofrendanan delicioso. 

Tur e componentenan aki hunto ta forma e 
experiencia unico na Parke Arikok. 

Ora cu Susan Avery a mira e competencia “Think 
Big Meetings” di Smart Meetings Magazine, 
organisa pa Bright Business Media LLC , el a 
dicidi di manda su potret (saca cu su Iphone) 
aden p’e categoria di ‘planners’ y e resultado 
tabata cu potret di e evento aki causa un reaccion 


inmenso y, consecuentemente, 
a gana e Prome Premio den e 
competencia. 

Su remarca cu e descripcion di e 
evento tabata, “this event blew us 
away.” Den un industria global y 
grandi, cu tanto evento grandioso 
y costoso, esaki ta un compliment 
inmenso cu no por pone un “prijs” 
na dje. 

E competencia tabata fuerte y e 
cobertura pa Aruba tabata hopi 
grandi. 

E di dos premio a bay pa “Alice in 
Wonderland After-Party” organisa 
pa Marriott Association Masters 
Conference y e di tres premio 
a wordo gana pa un evento pa 
e “Annual Employee Meeting, 
Embassy Suites Charlotte-Concord, 
North Carolina”. 

E ganadornan a wordo scogi pa 
medio di votonan ricibi for di 
profesionalnan den e industria. 
Esaki ta hustamente e tipo di 
competencianan unda ta 
beneficioso pa eventonan organisa 
na Aruba briya, pa capta atencion 
di organisadornan di evento y 


Fiesta di 
Santa Maria 
Magdalena 





DIA 22 di juli awor nos ta celebra Fiesta di Santa 
Maria Magdalena na Koyari. 

Nos lo cuminsa pa 7.20 di anochi cu e Santo 
Rosario sigui pa un procesion p’e celebracion por 
cuminsa. Bin y conoce e Santo aki mas profundo, 
cu t’esun di prome cu a mira Hesus Resucita y cu 
nan ta yama Apostel di Apostelnan. 

Bin sin falta hunto cu bo famia y duna honor n’e 
Santo aki cu t’e Apostel di Apostelnan. 

Grupo di Oracion “The Voice of Jesus” 

Turista ## STAY 
OVER ## a subi cu 
16.2% den preme 
mitar di 2015 


CU seramento di e luna di juni 2015 ta bin 
tambe e cifranan p’e prome mitar di e aña 
aki. Crecemento den turismo di estadia (stay 
over) y e rendimento pa kamber mara cu esaki 
a mustra resultadonan cu atrobe ta subraya e 
forsa di e destino, Aruba. E prome seis luna di 
2015 a mustra un crecemento considerabel, 
di 16.2% den e cantidad di turista stay over 
compara cu e mesun periodo na 2014. 

Ronella Tjin Asjoe-Croes, C.E.O di Aruba 
Tourism Authority a splica cu loke ta resalta 
den e cifranan aki ta cu e dos mercadonan cu 
mas volumen di turismo pa Aruba, esta Merca 
y Venezuela ta sigui mustra un crecemento. 
Esaki obviamente ta crea tipo di resultadonan 
manera un crecemento di 16.2%. Tambe 
mester subraya cu tur continente a mustra un 
crecemento pa Aruba durante e prome mitar di 
2015. E “RevPar” a subi tambe cu 8.6% durante 
prome mitar di 2015, mientras cu turismo 
crucero ta proyecta di sera cu un caida di 8% 
e aña aki, pero ta anticipa un crecemento di 
16% den aña 2016. 

MERCA 

Aruba a ricibi, compara cu e mesun periodo 
na 2014, 7.8% mas turista stay over di Merca. 

Venezuela ta sigui merece splicacion mas 
extenso 

E di dos mercado mas grandi, Venezuela, a 
conoce un crecemento di 69.8% den e prome 
6 lunanan di aña. E mercado aki ta uno cu su 
peculiaridad nan y dificil pa pronostica. 

En todo caso por parti e mercado aki den 3 
segmento; E prome segmento ta di esnan cu 
ta keda un anochi y ta haci uzo di Aruba como 
“hub” pa bay Merca y Europa entre otro. 

E segmento aki a bin ta crece den forma 
significante desde mediante di aña pasa ora cu 
hopi aerolinea Mericano y otro nan a cancela 
nan servicionan aereo pa y for di Venezuela pa 
motibo di no tin aceso na dolar den e mercado 
aki. 

E di dos segmento t’esun tradicional for di 
e mercado di Venezuela, cual t’e segmento 
ainda mas grandi pa Aruba, cu t’esun cu 


ta keda 7 anochi y 
cu por lo general ta 
afluente y ta gasta 
basta durante nan 
bishita. 

Mester keda tene na 
cuenta cu Venezuela 
historicamente t’e 
mercado cu tin 
e bishitante cu ta 
gasta mas durante 
di su vacacion. 
Ainda e segmento aki ta parti di e total di e 
mercado. Kisas te hasta e segmento aki ta bou 
di mas presion si tambe y mester tene cuenta 
cu e segmento aki tambe kisas ta mustra otro 
patronchi di gasto unda cu hopi gasto ta bay 
na producto nan basico contrario na producto 
nan di luho. 

E di tres segmento t’esun cu ta biaha riba 
un presupuesto, cu no ta afluente, pero 
cu ta biaha bin Aruba mara na diferente 
oportunidad cu esaki ta representa pa nan. 
Aki mester tene cuenta cu e segmento aki 
ta probecha di e “Cupo Cadivi” cu ta duna e 
bishitante X montante den dolar ora e biaha 
pa Aruba. E bishitante ta bin y uza parti di 
esaki y wanta parti di esaki na dolar cual e 
por consecuentemente haci negoshi cune ora 
regresa na Venezuela, mirando e scarsedad 
di dolar. Aki tambe no por descarta esnan cu 
ta trata di haci maluzo di e situacion, entre 
otro e ‘raspa tarheta’. Pa tur segmento sigur 
ta mira e enfoke riba haci compras 
na supermercado y boticanan, 
mirando e scarsedad na Venezuela. 

Pa cu e ultimo segmento, por 
mira tambe con cambio den e 
“Cupo” cu ta duna na e biahero 
ta pone e segmento aki ‘swing’. 

Entre otro cambio den e “Cupo” 
na april lo por t’e causa cu menos 
di e ultimo segmento aki a bishita 
na juni, mirando cu e mercado a 
crece cu 20.6% den juni cu ta un 
crecemento menos fuerte cu e 
lunanan anterior. Asina mes por 
bisa cu e 20% ta en gran parti 
resultado di e prome edicion di 
Aruba Summer Music Festival 
cual a atrae hopi Venezolano. ATA 
ta sigui monitor e mercado aki di 
cerca. 

TURISMO CRUCERO 

Despues di a dedica aña 2013 
y 2014 na introduccion di un 
aumento di e “Cruise Passenger 
Fee” pa cada pasahero, un subida 


di $3.50 pa $8.00, cual ta hopi importante pa 
un desaroyo sostenibel pa cu e industria aki pa 
Aruba, a finalisa esaki na 2014 y a acorda un 
introduccion entrante 1 di januari 2016. 
Durante di e periodo di negociacion a mira 
un caida den turismo crucero na 2014 di 
3.1% y manera ya a indica na varios ocasion 
ta proyecta cu turismo crucero lo sera e aña 
aki cu un caida di rond di 8%. Manera ya a 
indica si tambe, pa aña 2016 reservacion nan 
haci, despues di a finalisa negociacionnan, 
ta mustra un crecemento record pa turismo 
crucero. Reservacionnan haci ta ilustra un 
crecemento di 16% compara cu 2015, unda 
cu na cantidad di bishitante crucero Aruba lo 
surpasa e cantidad record di 2013! 

REVPAR 

Un indicacion di calidad di turista cu Aruba 
ta atrae ta dor di midi e prijs cu e turista ta 
paga pa kamber pa persona, e asina yama 
‘Average Daily Rate’ (ADR). Hopi importante 
t’e combinacion di por mantene un ocupacion 
halto sin mester di afecta prijsnan di kamber. 
Segun AHATA pa prome mitar di 2015, e ADR 
a subi cu 9.9% compara cu e mesun periodo 
na 2014. Esaki den cifra ta US$ 279.35 pa 
prome mitar di 2015 compara cu US$ 254.27 
pa prome mitar di 2014. E ocupacion di 
kambernan di hotel a baha cu 0.9% durante e 
prome mitar di 2015, pa 77.4% for di 78.3%. 
E ganashi pa kamber, e asina yama REVPAR a 
subi cu 8.6% di US$ 199.15 pa prome mitar di 
2014 pa US$ 216.34 pa prome mitar di 2015. 

Cel 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


Gradicimento/lnvitashon 

Nos ta expresa nos sincero gratitut na tur famia, amigo y 
conocirnan cu di un manera of otro a mustra nan atencion y a 
duna nos sosten necesario durante enfermedad, fayecimento y 
entiero di nos defunto stima. 



Bibiano Martin Semeleer 

Mihor conoci como "Bibi" 

Alavez ta invita tur famia, amigo y conocirnan pa un Santo 
Sacrificio di misa pa descanso di su alma cual lo tuma lugar na 
misa; Santa Anna na Noord, diabierna 24 di juli 2015 pa 6.30 di 

atardi. 











